ಜೈವಿಕ ಆಹಾರ

**ಜೈವಿಕ ಆಹಾರಗಳ**  ಉತ್ಪಾದನೆಯಲ್ಲಿ ಸಂಶ್ಲೇಷಿತ ವಸ್ತುಗಳ ಬಳಕೆ ಸೀಮಿತಗೊಳಿಸಲಾಗುತ್ತದೆ ಅಥವಾ ಅದರ ಬಳಕೆ ನಿಷೇಧಿಸಲಾಗುತ್ತದೆ. ಮಾನವನ ಬದುಕಿನ ಬಹುಭಾಗದ ಇತಿಹಾಸದಲ್ಲಿ, ಕೃಷಿಯು ಜೈವಿಕ ಎಂದು ವಿವರಿಸಬಹುದು; 20ನೇ ಶತಮಾನದ ಸುಮಾರಿಗೆ ಒಂದು ಹೊಸ ಸಂಶ್ಲೇಷಕ ರಾಸಾಯನಿಕಗಳನ್ನು ಆಹಾರದ ಪೂರೈಕೆಗೆ ದೊಡ್ಡ ಪ್ರಮಾಣದಲ್ಲಿ ಸೇರಿಸಲಾಯಿತು. ಈ ರೀತಿ ತೀರ ಇತ್ತೀಚಿನ ಉತ್ಪಾದನಾ ಶೈಲಿಯನ್ನು "ಸಾಂಪ್ರದಾಯಿಕ" ಎಂದು ಉಲ್ಲೇಖಿಸಲಾಗಿದೆ. ಜೈವಿಕ ಉತ್ಪಾದನೆಯಲ್ಲಿ, ಸಾಂಪ್ರದಾಯಿಕ ಅಜೈವಿಕ ಕ್ರಿಮಿನಾಶಕಗಳು, ಕೀಟನಾಶಕಗಳು ಹಾಗು ಸಸ್ಯನಾಶಕಗಳ ಬಳಕೆಯನ್ನು ಬಹುಮಟ್ಟಿಗೆ ನಿರ್ಬಂಧಿಸಿರುವುದರ ಜೊತೆಗೆ ಅದನ್ನು ಕಡೆಯ ಸಾಧನವಾಗಿ ಉಳಿಸಲಾಗಿದೆ. ಆದಾಗ್ಯೂ, ಈ ಜನಪ್ರಿಯ ಅಭಿಪ್ರಾಯಕ್ಕೆ ವಿರುದ್ಧವಾಗಿ, ಕೆಲವು ಅಜೈವಿಕ ರಸಗೊಬ್ಬರಗಳನ್ನು ಇಂದಿಗೂ ಬಳಕೆ ಮಾಡಲಾಗುತ್ತದೆ. ಜಾನುವಾರುಗಳು ಭಾಗಿಯಾಗಿದ್ದರೆ, ಅವುಗಳನ್ನು, ಪ್ರತಿಜೀವಕಗಳನ್ನು ನಿಯತಕ್ರಮದಲ್ಲಿ ಬಳಕೆ ಮಾಡದೆ ಹಾಗು ಬೆಳವಣಿಗೆಯ ಹಾರ್ಮೋನ್ ಗಳನ್ನು ಬಳಸದೆ ಪಾಲನೆ ಮಾಡಬೇಕು, ಇದಲ್ಲದೆ ಸಾಮಾನ್ಯವಾಗಿ ಒಂದು ಆರೋಗ್ಯಕರ ಆಹಾರವನ್ನು ನೀಡಬೇಕು. ಹಲವು ರಾಷ್ಟ್ರಗಳಲ್ಲಿ, ಜೈವಿಕ ಉತ್ಪನ್ನವು ಕುಲಾಂತರಿ ತಳಿಗೆ ರೂಪಾಂತರ ಆಗದಿರಬಹುದು. ನ್ಯಾನೋಟೆಕ್ನಾಲಜಿಯನ್ನು ಆಹಾರ ಮತ್ತು ಕೃಷಿಯಲ್ಲಿ  ಅನ್ವಯಿಸುವುದು ಮುಂದಿನ ತಂತ್ರಜ್ಞಾನವಾದ್ದರಿಂದ ಪ್ರಮಾಣೀಕೃತಗೊಂಡ ಜೈವಿಕ ಆಹಾರದಿಂದ ಹೊರಗಿಡಬೇಕೆಂದು ಸಲಹೆ ನೀಡಲಾಗಿದೆ. ದಿ ಸಾಯಿಲ್ ಅಸೋಸಿಯೇಶನ್ (UK) ಒಂದು ನ್ಯಾನೋ-ಬಹಿಷ್ಕಾರವನ್ನು ಜಾರಿಗೆ ತಂದ ಮೊದಲ ಜೈವಿಕ ಪ್ರಮಾಣಕರ್ತ.    ಇದು ವೈಜ್ಞಾನಿಕವಾಗಿ ಬಳಕೆಯಾಗುವ "ಆರ್ಗ್ಯಾನಿಕ್" ಪದಕ್ಕಿಂತ ಭಿನ್ನವಾಗಿದೆ. ವೈಜ್ಞಾನಿಕ ಪದವು ಕಾರ್ಬನ್ ನನ್ನು ಹೊಂದಿರುವ ಅಣುಗಳ ಗುಂಪನ್ನು ಸೂಚಿಸಲು, ವಿಶೇಷವಾಗಿ ರಸಾಯನ ವಿಜ್ಞಾನದಲ್ಲಿ ಬಳಕೆಯಾಗುತ್ತದೆ.

## ಜೈವಿಕ ಆಹಾರದ ಸ್ವರೂಪಪತ್ತೆ  
* *ಇದನ್ನೂ ನೋಡಿ: ಜೈವಿಕ ಆಹಾರದ ಉತ್ಪಾದನೆಯ ಬಗ್ಗೆ ಮಾಹಿತಿಯನ್ನು ನೀಡುವ ಜೈವಿಕ ಕೃಷಿ. *

ಸಂಸ್ಕರಣಗೊಂಡ ಜೈವಿಕ ಆಹಾರವು ಸಾಮಾನ್ಯವಾಗಿ ಕೇವಲ ಜೈವಿಕ ಅಂಶಗಳನ್ನು ಹೊಂದಿರುತ್ತವೆ. ಅಜೈವಿಕ ಅಂಶಗಳನ್ನು ಒಳಗೊಂಡಿದ್ದಲ್ಲಿ, ಕಡೇಪಕ್ಷ ಒಟ್ಟಾರೆಯಾಗಿ ಆಹಾರದ ಸ್ವಲ್ಪ ಪ್ರಮಾಣದಲ್ಲಿ ಸಸ್ಯ ಹಾಗು ಪ್ರಾಣಿಯ ಅಂಶಗಳು ಜೈವಿಕವಾಗಿರಬೇಕಾಗುತ್ತದೆ (95%ನಷ್ಟು ಯುನೈಟೆಡ್ ಸ್ಟೇಟ್ಸ್, ಕೆನಡಾ, ಹಾಗು ಆಸ್ಟ್ರೇಲಿಯಾದಲ್ಲಿ). ಇದಲ್ಲದೆ ಅಜೈವಿಕವಾಗಿ ಉತ್ಪಾದನೆಗೊಂಡ ಯಾವುದೇ ಅಂಶಗಳು ಹಲವಾರು ಕೃಷಿ ಅವಶ್ಯಕತೆಗಳಿಗೆ ಒಳಗಾಗಿರುತ್ತವೆ. ಜೈವಿಕವೆಂದು ವಿವರಿಸಲ್ಪಡುವ ಆಹಾರಗಳು ಕೃತಕ ಆಹಾರ ಸಂಯೋಜನೀಯಗಳಿಂದ ಮುಕ್ತವಾಗಿರಬೇಕು, ಜೊತೆಗೆ ಇವುಗಳನ್ನು ಕೆಲವೇ ಕೆಲವು ಕೃತಕ ವಿಧಾನಗಳಿಂದ, ವಸ್ತುಗಳು ಹಾಗು ಸ್ಥಿತಿಗಳಿಂದ ಸಂಸ್ಕರಿಸಲಾಗುತ್ತದೆ, ಉದಾಹರಣೆಗೆ ರಾಸಾಯನಿಕ ಪಕ್ವಗೊಳಿಸುವಿಕೆ, ಆಹಾರಗಳನ್ನು ವಿಕಿರಣಗಳ ಪ್ರಭಾವಕ್ಕೆ ಗುರಿಪಡಿಸುವುದು, ಹಾಗು ಕುಲಾಂತರಿ ತಳಿ ಅಂಶಗಳು.  ಕ್ರಿಮಿನಾಶಕಗಳು ಎಲ್ಲಿಯವರೆಗೆ ಸಂಶ್ಲೇಷಕವಾಗಿರುವುದಿಲ್ಲವೋ ಅಲ್ಲಿಯವರೆಗೆ ಅದರ ಬಳಕೆಗೆ ಅನುಮತಿಯಿದೆ.

ಮುಂಚೆಲ್ಲ ಗ್ರಾಹಕರು, ರಾಸಾಯನಿಕ ಪ್ರಕ್ರಿಯೆಗೆ ಒಳಪಡದ, ತಾಜಾ ಅಥವಾ ಕನಿಷ್ಠ ಸಂಸ್ಕರಣೆಯನ್ನು ಮಾಡಲ್ಪಟ್ಟ ಆಹಾರದ ಬಗ್ಗೆ ಆಸಕ್ತಿ ವಹಿಸಿದ್ದರು. ಅವರು ಬಹುಮಟ್ಟಿಗೆ ನೇರವಾಗಿ ಬೆಳೆಗಾರರಿಂದ ಖರೀದಿಸಬೇಕಿತ್ತು: "ನಿಮ್ಮ ರೈತನ ಬಗ್ಗೆ ಅರಿಯಿರಿ, ನಿಮ್ಮ ಆಹಾರದ ಬಗ್ಗೆ ಅರಿಯಿರಿ" ಎಂಬುದು ಧ್ಯೇಯ ಮಂತ್ರವಾಗಿತ್ತು.  "ಜೈವಿಕ" ವೆಂದು ರಚಿಸಲಾದ ವೈಯಕ್ತಿಕ ಅರ್ಥನಿರೂಪಣೆಗಳನ್ನು ನೇರವಾದ ಅನುಭವದ ಮೂಲಕ ಅಭಿವೃದ್ಧಿ ಪಡಿಸಲಾಗಿತ್ತು: ರೈತರೊಂದಿಗೆ ಮಾತುಕತೆ, ಕೃಷಿಯ ಸ್ಥಿತಿಯ ಬಗ್ಗೆ ವೀಕ್ಷಣೆ, ಹಾಗು ಕೃಷಿ ಚಟುವಟಿಕೆಗಳ ಮೂಲಕ. ಸಣ್ಣದಾದ ಜಮೀನುಗಳಲ್ಲಿ ಜೈವಿಕ ಕೃಷಿಯ ವಿಧಾನಗಳನ್ನು ಬಳಸಿ, ಪ್ರಮಾಣೀಕೃತ ಅಥವಾ ಪ್ರಮಾಣೀಕೃತರಹಿತ ತರಕಾರಿಗಳನ್ನು ಬೆಳೆಯಲಾಗುತ್ತಿತ್ತು (ಜೊತೆ ಜಾನುವಾರುಗಳ ಪಾಲನೆ), ಹಾಗು ಅದರ ಖರೀದಿಗೆ ಗ್ರಾಹಕನೊಬ್ಬನ ಮೇಲೆ ನಿಗಾವಹಿಸಲಾಗುತ್ತಿತ್ತು. ಜೈವಿಕ ಆಹಾರಗಳ  ಬೇಡಿಕೆ ಹೆಚ್ಚಾಗಲು ಪ್ರಾರಂಭವಾಗುತ್ತಿದ್ದಂತೆ, ಸೂಪರ್‌ಮಾರ್ಕೆಟ್‌ಗಳು ಮುಂತಾದ ಸಮೂಹ ಮಾರುಕಟ್ಟೆಗಳ ಮೂಲಕ ಭಾರೀ ಪ್ರಮಾಣದ ಮಾರಾಟ ನಡೆಯಿತು ಹಾಗೂ ನೇರ ರೈತ ಸಂಪರ್ಕಕ್ಕೆ ಬದಲಿಯಾಗಿ ಬಂತು. ಇಂದು ಜೈವಿಕ ಕೃಷಿಯ ಗಾತ್ರಕ್ಕೆ ಸೀಮಿತತೆಯಿಲ್ಲ. ಜೊತೆಗೆ ಹಲವು ದೊಡ್ಡ ಸಂಸ್ಥೆಯ ಕೃಷಿಜಮೀನುಗಳು ಪ್ರಸಕ್ತ ಒಂದು ಜೈವಿಕ ವಿಭಾಗವನ್ನು ಹೊಂದಿರುತ್ತವೆ. ಆದಾಗ್ಯೂ, ಸೂಪರ್‌ಮಾರ್ಕೆಟ್ ಗ್ರಾಹಕರಿಗೆ, ಆಹಾರದ ಉತ್ಪಾದನೆಯ ಬಗ್ಗೆ ಸುಲಭವಾಗಿ ಗಮನಿಸಲು ಸಾಧ್ಯವಿಲ್ಲ, ಜೊತೆಗೆ ಉತ್ಪಾದನಾ ಗುರುತು-ಪಟ್ಟಿ, ಉದಾಹರಣೆಗೆ "ಪ್ರಮಾಣೀಕೃತ ಜೈವಿಕ" ಎಂಬಂತಹ ಪಟ್ಟಿಯ ಮೇಲೆ ಭರವಸೆ ಇಡುತ್ತಾರೆ. ಸರಕಾರದ ನಿಬಂಧನೆಗಳು ಹಾಗು ಥರ್ಡ್ ಪಾರ್ಟಿ(ತೃತೀಯ)ತಪಾಸಕರ ಭರವಸೆಯ ಮೇಲೆ ನಂಬಿಕೆ ಇರಿಸಲಾಗುತ್ತದೆ. ಸಂಸ್ಕರಣಗೊಂಡ ಉತ್ಪನ್ನವು "ಜೈವಿಕ" ವಾಗಿದೆ ಎಂಬುದನ್ನು ಗ್ರಾಹಕರು ತಿಳಿದುಕೊಳ್ಳಬೇಕಾದರೆ "ಪ್ರಮಾಣೀಕೃತ ಜೈವಿಕ" ಎಂಬ ಗುರುತು-ಪಟ್ಟಿಯಿಂದ ಮಾತ್ರ ಸಾಧ್ಯ.

USDA ಜೈವಿಕ ರೈತರನ್ನು ಪರಿಶೀಲನೆ ಮಾಡುವುದಿಲ್ಲ. 30 ತೃತೀಯ ತಪಾಸಕರಲ್ಲಿ 15 ಜನರನ್ನು ಸೂಕ್ಷ್ಮ ಪರೀಕ್ಷೆಯ ನಂತರ ಪರೀಕ್ಷಣಾವಧಿಯ ಅಡಿಯಲ್ಲಿ ನೇಮಕ ಮಾಡಿಕೊಳ್ಳಲಾಗುತ್ತದೆ. ಏಪ್ರಿಲ್ 20, 2010ರಲ್ಲಿ ಕೃಷಿ ಇಲಾಖೆಯು, ಜೈವಿಕವಾಗಿ ಬೆಳೆಯಲ್ಪಟ್ಟ ಉತ್ಪನ್ನಗಳಲ್ಲಿನ ಕ್ರಿಮಿನಾಶಕಗಳ ಅಂಶ ಪತ್ತೆ ಹಚ್ಚುವ ಸಲುವಾಗಿ ಅದೇ ಸ್ಥಳದಲ್ಲಿ ಪರೀಕ್ಷೆ ನಡೆಸಲು ನಿಯಮವನ್ನು ಜಾರಿಗೆ ತರುವುದಾಗಿ ಹೇಳಿತು. ಇದು ಜೈವಿಕ ಆಹಾರ ಕ್ಷೇತ್ರದಲ್ಲಿ ಫೆಡರಲ್ ಅಜಾಗರೂಕತೆಯಿಂದ ಉಂಟಾದ ಪ್ರಮುಖ ಅಂತರಗಳನ್ನು ಒಬ್ಬ ಲೆಕ್ಕತಪಾಸಕ ತೋರಿಸಿಕೊಟ್ಟ ಪರಿಣಾಮವಾಗಿತ್ತು.

 
### ಕಾನೂನಿನ ಅರ್ಥನಿರೂಪಣೆ
**ಜೈವಿಕವೆಂದು ಪ್ರಮಾಣ**  ಗೊಳ್ಳಬೇಕಾದರೆ, ಉತ್ಪನ್ನಗಳ ಬೆಳೆ ಹಾಗೂ ತಯಾರಿಕೆಯನ್ನು ರಾಷ್ಟ್ರಗಳಲ್ಲಿ ರೂಪಿಸಲಾಗಿರುವ ಮಾನದಂಡಕ್ಕೆ ನಿಯಮಾನುಸಾರವಾಗಿ ಮಾಡಬೇಕು:

* ಆಸ್ಟ್ರೇಲಿಯ: ಆಸ್ಟ್ರೇಲಿಯನ್ ಆರ್ಗ್ಯಾನಿಕ್ ಸ್ಟ್ಯಾಂಡರ್ಡ್  ಹಾಗು NASAA ಆರ್ಗ್ಯಾನಿಕ್ ಸ್ಟ್ಯಾಂಡರ್ಡ್  
*

ಕೆನಡಾ: ಕೆನಡಾ ಗಜೆಟ್, ಗವರ್ನಮೆಂಟ್ ಆಫ್ ಕೆನಡಾ  
* ಯುರೋಪಿಯನ್ ಒಕ್ಕೂಟ:EU-ಇಕೊ-ನಿಬಂಧನೆ 
** ಸ್ವೀಡನ್: KRAV 
** ಯುನೈಟೆಡ್ ಕಿಂಗ್ಡಂ: ಡಿಪಾರ್ಟ್ಮೆಂಟ್ ಫಾರ್ ಇನ್ವೈರನ್ಮೆಂಟ್, ಫುಡ್ ಅಂಡ್ ರೂರಲ್ ಅಫೇರ್ಸ್  (DEFRA)
* ನಾರ್ವೆ: ದೆಬಿಯೋ ಆರ್ಗ್ಯಾನಿಕ್ ಸರ್ಟಿಫಿಕೇಶನ್
* ಭಾರತ: NPOP, (ನ್ಯಾಷನಲ್ ಪ್ರೊಗ್ರಾಮ್ ಫಾರ್ ಆರ್ಗ್ಯಾನಿಕ್ ಪ್ರೊಡಕ್ಷನ್) 
* ಜಪಾನ್: JAS ಸ್ಟ್ಯಾಂಡರ್ಡ್ಸ್ .
* ಯುನೈಟೆಡ್ ಸ್ಟೇಟ್ಸ್: ನ್ಯಾಷನಲ್ ಆರ್ಗ್ಯಾನಿಕ್ ಪ್ರೊಗ್ರಾಮ್(NOP) ಸ್ಟ್ಯಾಂಡರ್ಡ್ಸ್

## ಪರಿಸರದ ಮೇಲಿನ ಪರಿಣಾಮ 
ಹಲವಾರು ಸಮೀಕ್ಷೆಗಳು ಹಾಗು ಅಧ್ಯಯನಗಳು ಸಾಂಪ್ರದಾಯಿಕ ಹಾಗು ಜೈವಿಕ ವಿಧಾನದ ಕೃಷಿ ಪದ್ಧತಿಗಳನ್ನು ಪರೀಕ್ಷಿಸಿ ಹೋಲಿಕೆ ಮಾಡುವ ಪ್ರಯತ್ನ ನಡೆಸಿವೆ. ಈ ಸಮೀಕ್ಷೆಗಳಿಂದ ಹೊರಬಿದ್ದ ಸಾಮಾನ್ಯವಾದ ಬಹುಮತಾಭಿಪ್ರಾಯವೆಂದರೆ ಜೈವಿಕ ಕೃಷಿಯು ಈ ಕೆಳಕಂಡ ಕಾರಣಗಳಿಗೆ ಕಡಿಮೆ ಹಾನಿಯನ್ನು ಉಂಟುಮಾಡುತ್ತದೆ:

*

ಜೈವಿಕ ಭೂಮಿಯು ಸಂಶ್ಲೇಷಕ ಕ್ರಿಮಿನಾಶಕಗಳನ್ನು ಬಳಸಿಕೊಳ್ಳುವುದಿಲ್ಲ ಅಥವಾ ಪರಿಸರಕ್ಕೆ ಬಿಡುಗಡೆ ಮಾಡುವುದಿಲ್ಲ- ಕ್ರಿಮಿನಾಶಕಗಳಲ್ಲಿ ಕೆಲವೊಂದು ಮಣ್ಣಿಗೆ, ನೀರಿಗೆ ಹಾಗು ಸ್ಥಳೀಯ ಭೂಚರಗಳಿಗೆ ಹಾಗು ಜಲಚರಗಳಿಗೆ ತೊಂದರೆ ಉಂಟುಮಾಡುವ ಸಾಧ್ಯತೆಯನ್ನು ಹೊಂದಿರುತ್ತವೆ.   
* 
ವೈವಿಧ್ಯದ ಪರಿಸರ ವ್ಯವಸ್ಥೆಯನ್ನು ಸಂರಕ್ಷಿಸುವಲ್ಲಿ ಜೈವಿಕ ಕೃಷಿಯು ಸಾಂಪ್ರದಾಯಿಕ ಕೃಷಿಗಿಂತ ಉತ್ತಮವಾಗಿದೆ *ಅದೆಂದರೆ*, ಸಸ್ಯ ಹಾಗು ಕ್ರಿಮಿಕೀಟಗಳ ಸಂಖ್ಯೆಗಳು ಹಾಗು ಪ್ರಾಣಿಗಳ ಸಂಖ್ಯೆಗಳು.
* ಪ್ರತಿ ಏಕಮಾನದ ಪ್ರದೇಶ ಅಥವಾ ಪ್ರತಿ ಏಕಮಾನದ ಉತ್ಪಾದನೆಯನ್ನು ಲೆಕ್ಕ ಹಾಕಿದಾಗ, ಜೈವಿಕ ಕೃಷಿಗಳು ಕಡಿಮೆ ಶ್ರಮವನ್ನು ಉಪಯೋಗಿಸುತ್ತವೆ ಹಾಗು ಕಡಿಮೆ ತ್ಯಾಜ್ಯವನ್ನು ಉತ್ಪಾದಿಸುತ್ತವೆ*ಉದಾಹರಣೆಗೆ*, ರಾಸಾಯನಿಕಗಳಿಗೆ ಪ್ಯಾಕ್ ಮಾಡಲು ಬಳಸುವ ವಸ್ತುಗಳ ತ್ಯಾಜ್ಯ.

ಆದಾಗ್ಯೂ, ಜೈವಿಕ ಕೃಷಿಯ ವಿಧಾನಗಳನ್ನು ಟೀಕಿಸುವ ವಿಮರ್ಶಕರು, ಸಾಂಪ್ರದಾಯಿಕ ಕೃಷಿಯಲ್ಲಿ ಬಳಸಿಕೊಳ್ಳಲಾಗುವ ಭೂಮಿಗಿಂತ ಅದೇ ಪ್ರಮಾಣದ ಬೆಳೆಯನ್ನು ತೆಗೆಯಲು ಜೈವಿಕ ಕೃಷಿಗೆ ಹೆಚ್ಚಿನ ಭೂಮಿಯ ಅಗತ್ಯವಿದೆಯೆಂದು ಭಾವಿಸುತ್ತಾರೆ (ಕೆಳಗಿನ 'ಇಳುವರಿ' ವಿಭಾಗವನ್ನು ನೋಡಿ).   ಇದು ನಿಜವಾದ ಪರಿಸ್ಥಿತಿಯಾದರೆ, ಜೈವಿಕ ಕೃಷಿಯು ಮಳೆಯಾಧಾರಿತ ಕಾಡುಗಳನ್ನು ನಾಶಮಾಡುವ ಸಾಮರ್ಥ್ಯವನ್ನು ಹೊಂದಿರುತ್ತದೆ ಹಾಗು ಹಲವು ಪರಿಸರ ವ್ಯವಸ್ಥೆಗಳನ್ನು ನಾಶ ಮಾಡಿಬಿಡುತ್ತದೆಂದು ಅವರು ವಾದಿಸುತ್ತಾರೆ.

ಕಳೆದ 2003ರಲ್ಲಿ UKಯ ಡಿಪಾರ್ಟ್ಮೆಂಟ್ ಫಾರ್ ಇನ್ವೈರ್ನಮೆಂಟಲ್ ಫುಡ್ ಅಂಡ್ ರೂರಲ್ ಅಫೇರ್ಸ್ ನಡೆಸಿದ ತನಿಖೆಯಲ್ಲಿ, ಇತರ ವರದಿಗಳಂತೆ, ಜೈವಿಕ ಕೃಷಿಯು "ಸಕಾರಾತ್ಮಕವಾಗಿ ಪರಿಸರಕ್ಕೆ ಪ್ರಯೋಜನಗಳನ್ನು ಉಂಟುಮಾಡಬಹುದು", ಆದರೆ "ಪ್ರದೇಶಕ್ಕೆ ಬದಲಾಗಿ ಏಕಮಾನದ ಉತ್ಪಾದನೆಯ ಆಧಾರದ ಮೇಲೆ" ಹೋಲಿಕೆಗಳನ್ನು ಮಾಡಿದಾಗ,ಈ ಕೆಲವು ಪ್ರಯೋಜನಗಳು ಕಡಿಮೆಯಾಗುತ್ತದೆ ಅಥವಾ ನಾಶವಾಗುತ್ತದೆ ಎಂದು ಪತ್ತೆ ಮಾಡಿದೆ.

### ಇಳುವರಿ
50%ನಷ್ಟು ಕಡಿಮೆ ರಸಗೊಬ್ಬರ ಹಾಗು 97%ನಷ್ಟು ಕಡಿಮೆ ಕ್ರಿಮಿನಾಶಕಗಳನ್ನು ಬಳಸುವ ಜೈವಿಕ ಕೃಷಿ ಭೂಮಿಗಳು 20%ನಷ್ಟು ಕಡಿಮೆ ಇಳುವರಿಯನ್ನು ನೀಡಿತೆಂದು ಒಂದು ಅಧ್ಯಯನದಲ್ಲಿ ತಿಳಿದುಬಂತು. ಇಳುವರಿಗಳನ್ನು ಹೋಲಿಕೆ ಮಾಡುವ ಅಧ್ಯಯನಗಳು ಮಿಶ್ರ ಫಲಿತಾಂಶಗಳನ್ನು ನೀಡಿವೆ. ಜೈವಿಕವಾಗಿ ನಿರ್ವಹಣೆಯಾದ ಮಣ್ಣು ಉತ್ತಮ ಗುಣಮಟ್ಟವನ್ನು ಹೊಂದಿರುವುದರ ಜೊತೆಗೆ ಅತ್ಯಧಿಕ ನೀರಿನ ಧಾರಣಶಕ್ತಿಯನ್ನು ಹೊಂದಿರುತ್ತದೆಂದು ಬೆಂಬಲಿಗರು ಸಮರ್ಥಿಸುತ್ತಾರೆ. ಇದು ಬರಗಾಲದ ಅವಧಿಯಲ್ಲಿ ಜೈವಿಕ ಕೃಷಿ ಭೂಮಿಗಳಿಂದ ಹೆಚ್ಚಿನ ಇಳುವರಿಗಳನ್ನು ತೆಗೆಯಲು ಸಹಾಯಕವಾಗಿದೆ.

ಡ್ಯಾನಿಶ್ ಎನ್ವೈರನ್ಮೆಂಟಲ್ ಪ್ರೊಟೆಕ್ಷನ್ ಏಜೆನ್ಸಿಯ ಒಂದು ಅಧ್ಯಯನವು, ಪ್ರತಿಯೊಂದು ಪ್ರದೇಶದಲ್ಲಿ ನಡೆಸಿದ ಸಮೀಕ್ಷೆಯಂತೆ, ಆಲೂಗೆಡ್ಡೆ, ಸಿಹಿ ಬೀಟ್ ಗೆಡ್ಡೆ ಹಾಗು ಸೀಡ್ ಗ್ರಾಸ್‌ ಉತ್ಪಾದಿಸುವ ಜೈವಿಕ ಭೂಮಿಯು, ಸಾಂಪ್ರದಾಯಿಕ ಕೃಷಿ ಉತ್ಪಾದನೆಯ ಅರ್ಧದಷ್ಟು ಕಡಿಮೆ ಇಳುವರಿಯನ್ನು ನೀಡುತ್ತದೆಂದು ವರದಿ ಮಾಡಿದೆ. ಈ ರೀತಿಯಾದ ಉದಾಹರಣೆಗಳು, ಹಾಗು ಕಡಿಮೆ-ಫಲವನ್ನು ನೀಡುವ ಪಶುಗಳ ಗೊಬ್ಬರದ ಮೇಲೆ ಅವಲಂಬಿತವಾಗಿರುವ ಜೈವಿಕ ಆಹಾರವು, ಜೈವಿಕ ಕೃಷಿಯು ಪರಿಸರಕ್ಕೆ ಸಂಬಂಧಿಸಿದಂತೆ ಅಭದ್ರವಾಗಿದೆ ಹಾಗು ವಿಶ್ವದ ಜನಸಂಖ್ಯೆಗೆ ಆಹಾರ ಪೂರೈಕೆ ಮಾಡುವಲ್ಲಿ ಅಸಮರ್ಥವಾಗಿದೆ ಎಂದು ವಿಜ್ಞಾನಿಗಳ ಟೀಕೆಗೆ ಒಳಗಾಗಿದೆ..

ಒಟ್ಟಾರೆಯಾಗಿ ಎರಡು ಕೃಷಿ ವಿಧಾನಗಳ ಸಾಮರ್ಥ್ಯವನ್ನು ಅಂದಾಜು ಮಾಡಲು 293 ವಿಭಿನ್ನ ಹೋಲಿಕೆಗಳ ಸಂಶೋಧನೆಯನ್ನು ಒಂದೇ ಅಧ್ಯಯನವಾಗಿ ಸಂಗ್ರಹ ಮಾಡಿದ ಕಳೆದ 2007ರ ಒಂದು ಅಧ್ಯಯನವು ಈ ರೀತಿಯಾದ ನಿರ್ಣಯಕ್ಕೆ ಬಂದಿತು   
...ಜೈವಿಕ ವಿಧಾನಗಳು ಜಾಗತಿಕ ಪ್ರತಿ ವ್ಯಕ್ತಿಯನ್ನು ಆಧರಿಸಿ ಪ್ರಸಕ್ತ ಜನಸಂಖ್ಯೆಯನ್ನು ಪೋಷಿಸುವ ಸಲುವಾಗಿ ಹೆಚ್ಚಿನ ಆಹಾರ ಉತ್ಪಾದನೆಯನ್ನು ಮಾಡಲು ಸಾಧ್ಯವಿದೆ, ಜೊತೆಗೆ ಕೃಷಿ ಭೂಮಿ ಮೂಲವನ್ನು ಹೆಚ್ಚಿಸದೇ ಇನ್ನೂ ಹೆಚ್ಚಿನ ಜನಸಂಖ್ಯೆಯನ್ನು ಪೋಷಿಸುವ ಸಾಮರ್ಥ್ಯವನ್ನು ಹೊಂದಿದೆ. (ಸಂಗ್ರಹದಿಂದ)  
ಮುಂದುವರಿದ ರಾಷ್ಟ್ರಗಳಲ್ಲಿ ಸಾಂಪ್ರದಾಯಿಕ ಕೃಷಿಯಿಂದ ಉತ್ಪಾದಿಸುವ ಇಳುವರಿಯ 92%ನಷ್ಟು ಇಳುವರಿಯನ್ನು ಜೈವಿಕ ವಿಧಾನವು ಉತ್ಪಾದಿಸುತ್ತದೆಂದು, ಅಭಿವೃದ್ಧಿಶೀಲ ರಾಷ್ಟ್ರಗಳಲ್ಲಿ ಸಾಂಪ್ರದಾಯಿಕ ಕೃಷಿಗಿಂತ 80%ನಷ್ಟು ಅಧಿಕ ಇಳುವರಿಯನ್ನು ಜೈವಿಕ ವಿಧಾನದಿಂದ ಪಡೆಯಬಹುದಾಗಿದೆ ಎಂಬುದನ್ನು ಸಂಶೋಧಕರು ಗುರುತಿಸಿದ್ದಾರೆ. ಏಕೆಂದರೆ ಕೆಲವು ಬಡ ರಾಷ್ಟ್ರಗಳಲ್ಲಿ ಸಂಶ್ಲೇಷಕ ಕೃಷಿ ಸಾಮಗ್ರಿಗಳಿಗಿಂತ ಜೈವಿಕ ಕೃಷಿಗೆ ಬೇಕಾದ ಸಾಮಗ್ರಿಗಳು ಸುಲಭವಾಗಿ ದೊರಕುತ್ತವೆ.  ಮತ್ತೊಂದು ರೀತಿಯಲ್ಲಿ, ಕೃಷಿ ಸಮುದಾಯಗಳು ಮಣ್ಣನ್ನು ಮತ್ತೆ ಭರ್ತಿ ಮಾಡಲು ಸಾಕಷ್ಟು ಗೊಬ್ಬರದ ಕೊರತೆಯಿಂದ ಜೈವಿಕ ಕೃಷಿಗೆ ಮೊರೆ ಹೋಗುತ್ತವೆ, ಹಾಗು ಮಣ್ಣಿನ ಗುಣಮಟ್ಟವು  ಶೀಘ್ರವಾಗಿ ತಗ್ಗುತ್ತದೆ.

### ಶಕ್ತಿ ದಕ್ಷತೆ
ಸೇಬಿನ ಉತ್ಪಾದನಾ ವ್ಯವಸ್ಥೆಯ ಸುಸ್ಥಿರತೆ ಅಧ್ಯಯನದಲ್ಲಿ, ಜೈವಿಕ ಕೃಷಿ ವಿಧಾನದ ಜೊತೆ ಸಾಂಪ್ರದಾಯಿಕ ಕೃಷಿ ವ್ಯವಸ್ಥೆಯನ್ನು ಹೋಲಿಸಿದಾಗ, ಜೈವಿಕ ವಿಧಾನವು ಹೆಚ್ಚಿನ ಶಕ್ತಿ ದಕ್ಷತೆ ಯನ್ನು ಹೊಂದಿದೆಯೆಂದು ಒಂದು ಅಧ್ಯಯನವು ಎತ್ತಿ ಹಿಡಿಯಿತು.  ಆದಾಗ್ಯೂ, ಜೈವಿಕ ಕೃಷಿಯ ಕಳೆ ನಿಯಂತ್ರಣಕ್ಕೆ ದೊಡ್ಡ ಮಟ್ಟದ ಕೃಷಿಗೆ ಸಿದ್ಧವಾದ ಭೂಮಿಯ ಬಳಕೆಯಿಂದ ಇದು ಚರ್ಚೆಗೆ ಗ್ರಾಸವಾಗಿದೆ. 
ಇದಲ್ಲದೆ, ಪೋಷಕತೆ ಹೊಂದಿರುವ ಸಾಂದ್ರ ರಸಗೊಬ್ಬರಗಳ ಕಡಿಮೆ ಅಳವಡಿಕೆಯಿಂದ ಇಂಧನದ ಹೆಚ್ಚಿನ ಬಳಕೆಯು,ಅಧಿಕ ಇಂಧನ ಅನುಭೋಗದ ದರಗಳಲ್ಲಿ ಫಲಿತಾಂಶ ನೀಡುತ್ತದೆ. ಒಂದು ಸಾಮಾನ್ಯ ವಿಶ್ಲೇಷಣೆಯೆಂದರೆ, ಜೈವಿಕ ಉತ್ಪಾದನಾ ವಿಧಾನಗಳು ಸಾಮಾನ್ಯವಾಗಿ ಶಕ್ತಿ ದಕ್ಷತೆ ಹೊಂದಿರುತ್ತವೆ ಏಕೆಂದರೆ ಇವುಗಳು ರಾಸಾಯನಿಕವಾಗಿ ಸಂಶ್ಲೇಷಿತಗೊಂಡ ನೈಟ್ರೋಜನ್(ಸಾರಜನಕ)ನನ್ನು ಬಳಕೆ ಮಾಡುವುದಿಲ್ಲ. ಆದರೆ ಅವುಗಳು ಸಾಧಾರಣವಾಗಿ ಹೆಚ್ಚು ಪೆಟ್ರೋಲಿಯಂ ನ್ನು ಬಳಸಿಕೊಳ್ಳುತ್ತವೆ ಏಕೆಂದರೆ ಕಳೆಯನ್ನು ನಿಯಂತ್ರಿಸಲು ಇತರ ಆಯ್ಕೆಗಳ ಕೊರತೆ ಹಾಗೂ ಹೆಚ್ಚು ಸಾಂದ್ರೀಕೃತವಾದ ಮಣ್ಣಿನ ನಿರ್ವಹಣೆಯ ವಿಧಾನಗಳು ಸೇರಿವೆ.

ಶಕ್ತಿ ದಕ್ಷತೆಯನ್ನು ನಿರ್ಧರಿಸುವುದು ತುಂಬಾ ಕಠಿಣ; ಮೇಲೆ ನೀಡಲಾದ ನಿದರ್ಶನವನ್ನು ಲೇಖಕರು 1976ರಲ್ಲಿ ಬರೆದ ಒಂದು ಪುಸ್ತಕದಿಂದ ಉಲ್ಲೇಖಿಸುತ್ತಾರೆ. ಜೈವಿಕ ಕೃಷಿಗೆ ಸಂಬಂಧಿಸಿದಂತೆ ದಕ್ಷತೆ ಹಾಗು ಶಕ್ತಿಯ ಬಳಕೆಯ ವಾಸ್ತವ ಮೌಲ್ಯವನ್ನು ಇನ್ನೂ ನಿರ್ಧರಿಸಬೇಕಿದೆ.

### ಕ್ರಿಮಿನಾಶಕಗಳು ಹಾಗು ರೈತರು 
ಕ್ರಿಮಿನಾಶಕಗಳ ಬಳಕೆಯಿಂದ ರೈತಕಾರ್ಮಿಕರ ಆರೋಗ್ಯದ ಮೇಲಿನ ಪರಿಣಾಮಗಳು ಹಾಗು ಅಡ್ಡ ಪರಿಣಾಮಗಳನ್ನು ವಿಸ್ತೃತವಾಗಿ ವಿವರಿಸುವ ಅಧ್ಯಯನಗಳಿವೆ. ಕ್ರಿಮಿನಾಶಕಗಳನ್ನು ಸರಿಯಾದ ರೀತಿಯಲ್ಲಿ ಬಳಕೆ ಮಾಡಿದರೂ ಸಹ, ಅವು ಗಾಳಿಯ ಮೂಲಕ ರೈತಕಾರ್ಮಿಕರ ದೇಹದೊಳಕ್ಕೆ ಸೇರುತ್ತವೆ. ಈ ಅಧ್ಯಯನಗಳ ಮೂಲಕ, ಆರ್ಗನೋಫಾಸ್ಫೇಟ್ ಕ್ರಿಮಿನಾಶಕಗಳು ತೀವ್ರತರವಾದ ಆರೋಗ್ಯದ ಸಮಸ್ಯೆಗಳಾದ ಹೊಟ್ಟೆ ನೋವು, ತಲೆ ತಿರುಗುವಿಕೆ, ತಲೆ ನೋವು, ಓಕರಿಕೆ, ವಾಂತಿ ಮುಂತಾದ ಸಮಸ್ಯೆಗಳ ಜೊತೆಗೆ ಚರ್ಮ ಹಾಗು ಕಣ್ಣಿಗೆ ಹಾನಿಯನ್ನು ಉಂಟುಮಾಡುತ್ತದೆ. 
ಇದರ ಜೊತೆಗೆ, ಇತರ ಹಲವು ಅಧ್ಯಯನಗಳು, ಕ್ರಿಮಿನಾಶಕಗಳ ಒಡ್ಡುವಿಕೆಯಿಂದ ಹೆಚ್ಚು ತೀವ್ರತರವಾದ ಆರೋಗ್ಯದ ಸಮಸ್ಯೆಗಳನ್ನು ಉಂಟುಮಾಡುತ್ತದೆ ಎಂದು ಗುರುತಿಸಿವೆ. ಉದಾಹರಣೆಗೆ ಉಸಿರಾಟದ ಸಮಸ್ಯೆ, ಜ್ಞಾಪಕ ಶಕ್ತಿಯಲ್ಲಿ ಏರುಪೇರು, ಚರ್ಮದ ಸಮಸ್ಯೆಗಳು, ಕ್ಯಾನ್ಸರ್, ಖಿನ್ನತೆ, ನರಗಳ ದುರ್ಬಲತೆ, ಗರ್ಭಪಾತಗಳು, ಹಾಗು ಹುಟ್ಟಿನ ತೊಂದರೆಗಳು ಕಾಣಿಸಿಕೊಳ್ಳುತ್ತವೆ. ಸಮಾನಸ್ಕಂದರ ಸಂಶೋಧನಾ ಸಾರಾಂಶಗಳು ಕ್ರಿಮಿನಾಶಕಗಳ ಒಡ್ಡುವಿಕೆ ಮತ್ತು ಆರ್ಗನೋಪ್ಹಾಸ್ಫೆಟ್‌ಗೆ-ಒಡ್ಡಿಕೊಂಡ ಕಾರ್ಮಿಕರಲ್ಲಿ ನರಗಳ ಸಮಸ್ಯೆಗಳು ಹಾಗೂ ಕ್ಯಾನ್ಸರ್‌ ನಡುವೆ ಸಂಬಂಧವನ್ನು ಪರಿಶೀಲಿಸಿವೆ.

ದಕ್ಷಿಣ ಅಮೆರಿಕದಿಂದ ಆಮದು ಮಾಡಿಕೊಳ್ಳಲಾದ ಹಣ್ಣುಗಳು ಹಾಗು ತರಕಾರಿಗಳಲ್ಲಿ ಹೆಚ್ಚಿನ ಪ್ರಮಾಣದ ಕ್ರಿಮಿನಾಶಕಗಳ ಪ್ರಮಾಣ ಇರುವ ಸಂಭವವಿದೆ, ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಸಹ  ಕ್ರಿಮಿನಾಶಕಗಳ ಬಳಕೆಯನ್ನು ನಿಷೇಧಿಸಲಾಗಿದೆ. ವಲಸೆ ಹೋಗುವ ಹಕ್ಕಿಗಳಾದ, ಸ್ವೈನ್ಸನ್ಸ್ ಗಿಡುಗಗಳು, ಚಳಿಗಾಲದಲ್ಲಿ ಅರ್ಜೆಂಟಿನದಲ್ಲಿ ನೆಲೆಯೂರುತ್ತವೆ. ಅಲ್ಲಿ ಸಾವಿರಾರು ಹಕ್ಕಿಗಳು ಮೊನೋಕ್ರೋಟೋಫೋಸ್ ಕ್ರಿಮಿನಾಶಕಗಳ ವಿಷದಿಂದ ಸತ್ತು ಹೋಗಿರುವುದು ಪತ್ತೆಯಾಯಿತು.

### ಕ್ರಿಮಿನಾಶಕಗಳ ಉಳಿಕೆ
ಕಳೆದ 2002ರಲ್ಲಿ ಪ್ರಕಟಗೊಂಡ ಒಂದು ಅಧ್ಯಯನವು "ಜೈವಿಕವಾಗಿ ಬೆಳೆದ ಆಹಾರದಲ್ಲಿ, ಸಾಂಪ್ರದಾಯಿಕವಾಗಿ ಬೆಳೆದ ಆಹಾರದಲ್ಲಿರುವಂತೆ ಮೂರನೇ ಒಂದು ಭಾಗದಷ್ಟು ಕ್ರಿಮಿನಾಶಕಗಳ ಉಳಿಕೆ ಅಂಶ ಇರುತ್ತದೆಂದು ವರದಿ ಮಾಡಿತು."

ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಕ್ರಿಮಿನಾಶಕಗಳ ಉಳಿಕೆ ಬಗ್ಗೆ ಮೇಲ್ವಿಚಾರಣೆಯನ್ನು ಪೆಸ್ಟಿಸೈಡ್ ಡಾಟಾ ಪ್ರೊಗ್ರಾಮ್ ನಡೆಸುತ್ತದೆ (USDAನ ವಿಭಾಗವಾದ ಇದನ್ನು 1990ರಲ್ಲಿ ರೂಪಿಸಲಾಯಿತು.   ಅಲ್ಲಿಂದೀಚೆಗೆ 400 ವಿವಿಧ ಮಾದರಿಯ ಕ್ರಿಮಿನಾಶಕಗಳಿಗಾಗಿ 60 ವಿವಿಧ ಮಾದರಿಗಳ ಆಹಾರದಲ್ಲಿ, ತಿನ್ನುವ ಹಂತದಲ್ಲಿದ್ದ ಆಹಾರದ ಮಾದರಿಗಳನ್ನು ಸಂಗ್ರಹಿಸಿ ಪರೀಕ್ಷಿಸಲಾಯಿತು.  ಅವರ ತೀರ ಇತ್ತೀಚಿನ ಫಲಿತಾಂಶಗಳು 2005ರಲ್ಲಿ ಪತ್ತೆಯಾಯಿತು:

ಶೇಕಡಾ 25ರಷ್ಟು ಜೈವಿಕ ಆಹಾರವು ಸಂಶ್ಲೇಷಿತ ಕ್ರಿಮಿನಾಶಕ ಉಳಿಕೆಗಳನ್ನು ಹೊಂದಿರುವುದಾಗಿ ಹಲವಾರು ಅಧ್ಯಯನಗಳು ಈ ಸಂಶೋಧನೆಗೆ ದೃಢೀಕರಣ ನೀಡಿವೆ.  ಇದಕ್ಕೆ ಹೋಲಿಸಿದರೆ ಸಾಂಪ್ರದಾಯಿಕ ಆಹಾರದಲ್ಲಿ ಶೇಖಡಾ 77ರಷ್ಟು ಕ್ರಿಮಿನಾಶಕಗಳ ಉಳಿಕೆಯು ಪತ್ತೆಯಾಗಿದೆ.

ಕಳೆದ 1993ರಲ್ಲಿ ನ್ಯಾಷನಲ್ ರಿಸರ್ಚ್ ಕೌನ್ಸಿಲ್ ಪ್ರಕಟಿಸಿದ ಒಂದು ಅಧ್ಯಯನವು, ಪ್ರಮುಖವಾಗಿ ಆಹಾರಕ್ರಮದ ಮೂಲಕ ಹಸುಗೂಸುಗಳು ಹಾಗು ಮಕ್ಕಳು ಕ್ರಿಮಿನಾಶಕಗಳಿಗೆ ಒಡ್ಡಿಕೊಳ್ಳುತ್ತಾರೆಂದು ನಿರ್ಣಯಿಸಿತು. ಕಳೆದ 2006ರ ಇತ್ತೀಚಿನ ಅಧ್ಯಯನವು, ಜೈವಿಕ ಆಹಾರಕ್ರಮಕ್ಕೆ ಬದಲಾಗುವುದಕ್ಕೆ ಮುಂಚೆ ಹಾಗು ನಂತರ ಆರ್ಗನೋಫೋಸ್ಫರಸ್ ಕ್ರಿಮಿನಾಶಕಕ್ಕೆ ಒಡ್ಡಿಕೊಂಡ 23 ಶಾಲಾ ಮಕ್ಕಳಲ್ಲಿ ಅದರ ಮಟ್ಟಗಳನ್ನು ಅಳೆಯಲಾಯಿತು.   ಈ ಅಧ್ಯಯನವು, ಮಕ್ಕಳು ಜೈವಿಕ ಆಹಾರಕ್ರಮಕ್ಕೆ ತಮ್ಮನ್ನು ತಾವು ಬದಲಾಯಿಸಿಕೊಂಡ ನಂತರ  ಆರ್ಗನೋಫೋಸ್ಫೋರಸ್ ಕ್ರಿಮಿನಾಶಕಗಳ ಒಡ್ಡುವಿಕೆ ಮಟ್ಟದಲ್ಲಿ ಗಮನಾರ್ಹವಾಗಿ ಹಾಗೂ ತಕ್ಷಣವೇ ಇಳಿಕೆಯಾಗಿರುವುದನ್ನು ಪತ್ತೆಮಾಡಿತು. ಕೇವಲ ಮಕ್ಕಳನ್ನು ಗಮನದಲ್ಲಿರಿಸಿಕೊಂಡು ಆಹಾರದಲ್ಲಿ ಕ್ರಿಮಿನಾಶಕಗಳ ಉಳಿಕೆಯನ್ನು ಕಡಿಮೆಗೊಳಿಸುವ ಕಾನೂನನ್ನು ರೂಪಿಸಲಾಗಿದೆ. ಜೊತೆಗೆ ಮಕ್ಕಳ ಜೀವಿತಾವಧಿಯಲ್ಲಿ ಪ್ರತಿ ಕ್ರಿಮಿನಾಶಕದ ಸೇವನೆಯ ಬಗ್ಗೆ ಪರಿಗಣಿಸಲಾಗಿದೆ.

ಕೆಲವು ಕ್ರಿಮಿನಾಶಕಗಳು ಆರೋಗ್ಯದ ಮೇಲೆ ಪ್ರಭಾವ ಬೀರುವ ಬಗ್ಗೆ ವಿವಾದಾಸ್ಪದ ಅಂಕಿಅಂಶಗಳಿವೆ. ಉದಾಹರಣೆಗೆ, ಸಸ್ಯನಾಶಕವಾದ ಅಟ್ರಾಜಿನ್, ಕೆಲವು ಪ್ರಯೋಗಗಳಲ್ಲಿ ಟೆರಟೋಜೆನ್ ಆಗಿ ತೋರಿಸಲಾಗಿದ್ದು,ಇದನ್ನು ಸಣ್ಣ ಪ್ರಮಾಣದಲ್ಲಿ  ಗಂಡು ಕಪ್ಪೆಗಳಿಗೆ ಒಳಪಡಿಸಿದಾಗ ಅವುಗಳಲ್ಲಿ ನಪುಂಸಕತ್ವಕ್ಕೆ ಕಾರಣವಾಗುತ್ತದೆ.  ಅಟ್ರಾಜಿನ್‌ನ ಪ್ರಭಾವಕ್ಕೊಳಪಟ್ಟ, ಗಂಡು ಕಪ್ಪೆಗಳಲ್ಲಿ ದೋಷಪೂರಿತ ಜನನಗ್ರಂಥಿಗಳು ಅಥವಾ ವೃಷಣಯುಕ್ತ ಜನನಗ್ರಂಥಿಗಳು ಸಂಕೀರ್ಣ ರಚನೆ ಕಳೆದುಕೊಳ್ಳದ ಮೊಟ್ಟೆಗಳನ್ನು ಒಳಗೊಂಡಿರುತ್ತವೆ.   ಆದಾಗ್ಯೂ ಹೆಚ್ಚಿನ ಪ್ರಮಾಣಗಳಲ್ಲಿ ನೀಡಿದಾಗ ಇದರ ಪರಿಣಾಮವು ಗಮನಾರ್ಹವಾಗಿ ಕಡಿಮೆಯಾಯಿತು. ಈ ಪರಿಸ್ಥಿತಿಯು ನಿರ್ನಾಳಗ್ರಂಥಿಗಳ ವ್ಯವಸ್ಥೆಗೆ ಪರಿಣಾಮಬೀರುವ ಇತರ ಟೆರಟೋಜೆನ್ಸ್‌ನಲ್ಲಿ ಸ್ಥಿರವಾಗಿದೆ, ಉದಾಹರಣೆಗೆ ಎಸ್ಟ್ರಾಡಿಯೋಲ್.

ಜೈವಿಕ ಕೃಷಿಯ ಮಾನದಂಡವು ಸಂಶ್ಲೇಷಕ ಕ್ರಿಮಿನಾಶಕಗಳ ಬಳಕೆಗೆ ಅವಕಾಶವನ್ನು ನೀಡುವುದಿಲ್ಲ, ಆದರೆ ಸಸ್ಯಗಳಿಂದ ಹುಟ್ಟಿಕೊಂಡ ಕೆಲ ನಿರ್ದಿಷ್ಟ ಕ್ರಿಮಿನಾಶಕಗಳ ಬಳಕೆಗೆ ಅನುಮತಿ ನೀಡುತ್ತದೆ. ಬಹುತೇಕ ಜೈವಿಕ ಮಾನದಂಡಗಳಲ್ಲಿ *ನಿರ್ಬಂಧದ* ಬಳಕೆಗೆ ಒಪ್ಪಿಕೊಂಡಿರುವ ಸಾಮಾನ್ಯ ಜೈವಿಕ ಕ್ರಿಮಿನಾಶಕಗಳಲ್ಲಿ, Bt, ಪೈರೆಥ್ರಂ, ಹಾಗು ರೊಟೆನೋನ್ ಗಳು ಸೇರಿವೆ. ರೊಟೆನೋನ್, ಮೀನು ಹಾಗು ಜಲಚರಗಳಿಗೆ ಹೆಚ್ಚು ವಿಷಕಾರಿಯಾಗಿದೆ. ಇಲಿಗಳಿಗೆ ಇದನ್ನು ಚುಚ್ಚಿದಾಗ ಪಾರ್ಕಿನ್ಸನ್ ಕಾಯಿಲೆ ಉಂಟಾಗುತ್ತದೆ, ಹಾಗು ಇತರ ಸಸ್ತನಿಗಳಿಗೆ ಬೇರೆ ರೀತಿಯ ವಿಷಕಾರಿಯೆಂದು ತೋರಿಸಲಾಗಿದೆ.

ದಿ ಯುನೈಟೆಡ್ ಸ್ಟೇಟ್ಸ್ ಇನ್ವೈರನ್ಮೆಂಟಲ್ ಪ್ರೊಟೆಕ್ಷನ್ ಏಜೆನ್ಸಿ ಹಾಗು ರಾಜ್ಯದ ಇತರ ಏಜೆನ್ಸಿಗಳು ಕಾಲಾನುಕಾಲಕ್ಕೆ ಸಂದೇಹಾಸ್ಪದ ಕ್ರಿಮಿನಾಶಕಗಳಿಗೆ ನೀಡಿದ ಪರವಾನಗಿಯ ಬಗ್ಗೆ ಮರುಪರೀಕ್ಷೆ ನಡೆಸುತ್ತದೆ, ಆದರೆ ಪಟ್ಟಿಯಿಂದ ಸಂಪೂರ್ಣವಾಗಿ ತೆಗೆದುಹಾಕುವ ಪ್ರಕ್ರಿಯೆಯು ಬಹಳ ನಿಧಾನವಾಗಿದೆ.   ನಿಧಾನಗತಿಯ ಈ ಪ್ರಕ್ರಿಯೆಯ ಒಂದು ಉದಾಹರಣೆಯೆಂದರೆ ಕ್ರಿಮಿನಾಶಕವಾದ ಡಿಕ್ಲೋರ್ವೋಸ್, ಅಥವಾ DDVPಯನ್ನು ಇತ್ತೀಚಿನವರೆಗೂ ಅಂದರೆ 2006ರವರೆಗೂ EPA ಅದರ ಮಾರಾಟವನ್ನು ಮುಂದುವರೆಸಲು ಉದ್ದೇಶಿಸಿತ್ತು. EPA, 1970ರಿಂದೀಚೆಗೆ ಹಲವಾರು ಸಂದರ್ಭಗಳಲ್ಲಿ ಈ ಕ್ರಿಮಿನಾಶಕದ ಬಳಕೆಯನ್ನು ಬಹುತೇಕ ನಿಷೇಧಿಸುವ ಹಂತ ತಲುಪಿತ್ತು. ಆದರೆ DDVP ಕೇವಲ ಕ್ಯಾನ್ಸರ್‌ಜನಕವಷ್ಟೇ ಅಲ್ಲ ಮಾನವನ ನರಮಂಡಲ- ವಿಶೇಷವಾಗಿ ಮಕ್ಕಳಿಗೆ ಅಪಾಯಕಾರಿಯಾಗಿದೆ ಎಂಬ ಗಮನಾರ್ಹವಾದ ಸಾಕ್ಷ್ಯಾಧಾರದ ಹೊರತಾಗಿಯೂ ಅದು ಹಾಗೆ ಮಾಡಲಿಲ್ಲ. EPA "ಆತಂಕದ ಮಟ್ಟಗಳನ್ನು ಅಪಾಯದ ಮಟ್ಟಗಳು ಮೀರಿಲ್ಲ ಎಂದು ನಿರ್ಣಯಿಸಿದೆ", ಒಂದು ಅಧ್ಯಯನದ ಪ್ರಕಾರ ಇಲಿಗಳನ್ನು ದೀರ್ಘಕಾಲ DDVPಗೆ ಒಳಪಡಿಸಿದಾಗ ಯಾವುದೇ ವಿಷಕಾರಿ ಪರಿಣಾಮಗಳು ಕಂಡುಬರಲಿಲ್ಲ.

## ಪೌಷ್ಟಿಕಾಂಶದ ಮೌಲ್ಯ ಹಾಗು ಸ್ವಾದ 
ಕಳೆದ 2009ರ ಏಪ್ರಿಲ್‌ನಲ್ಲಿ, ಯುರೋಪಿಯನ್ ಕಮಿಷನ್ ಹಣಕಾಸು ನೆರವು ನೀಡಿದ 5 ವರ್ಷದ ಸಮಗ್ರ ಅಧ್ಯಯನವಾದ ಕ್ವಾಲಿಟಿ ಲೋ ಇನ್ಪುಟ್ ಫುಡ್ (QLIF), "ಜೈವಿಕ ಹಾಗು ಸಾಂಪ್ರದಾಯಿಕ ಕೃಷಿ ವ್ಯವಸ್ಥೆಗಳಲ್ಲಿ ಬೆಳೆಗಳ ಗುಣಮಟ್ಟ ಹಾಗು ಜಾನುವಾರುಗಳ  ಉತ್ಪತ್ತಿಗಳು ಗಮನಾರ್ಹವಾಗಿ ವ್ಯತ್ಯಾಸವಾಗಿರುತ್ತದೆ." ಎಂದು ದೃಢಪಡಿಸಿದೆ.    
ವಿಶೇಷವಾಗಿ, ಬೆಳೆ ಮತ್ತು ಜಾನುವಾರು ಪೌಷ್ಠಿಕತೆ ಗುಣಮಟ್ಟದ ಮೇಲೆ ಜೈವಿಕ ಮತ್ತು ಕಡಿಮೆ ಇಳುವರಿಯ ಕೃಷಿಪದ್ಧತಿಯ ಪರಿಣಾಮಗಳನ್ನು ಅಧ್ಯಯನ ಮಾಡುವ QLIF ಯೋಜನೆಯ ಫಲಿತಾಂಶಗಳು:ಜೈವಿಕ ಆಹಾರ ಉತ್ಪಾದನೆ ವಿಧಾನಗಳಿಂದ (a) ಪೌಷ್ಟಿಕಾಂಶ ತುಂಬಿದ ಸಂಯುಕ್ತಗಳ ಹೆಚ್ಚಿನ ಮಟ್ಟಗಳು (ಉದಾಹರಣೆಗೆ, ವಿಟಮಿನ್ಸ್/ಆಕ್ಸಿಡೀಕಾರಕ ನಿರೋಧಕಗಳು ಹಾಗು ಬಹು ಅಪರ್ಯಾಪ್ತ ಮೇದಸ್ಸಿನ ಆಮ್ಲಗಳಾದ ಒಮೆಗಾ-3 ಹಾಗು ಕಲ ಮುಂತಾದವು)(b)ಪೌಷ್ಟಿಕಾಂಶ ತುಂಬಿದ ಅನಪೇಕ್ಷಣೀಯ ಸಂಯುಕ್ತಗಳ ಕಡಿಮೆ ಮಟ್ಟಗಳು ಉದಾಹರಣೆಗೆ ಭಾರ ಲೋಹಗಳು, ಮೈಕೋಟಾಕ್ಸಿನ್ಸ್, ಕ್ರಿಮಿನಾಶಕಗಳ ಉಳಿಕೆಗಳು ಹಾಗು ಗ್ಲೈಕೋ-ಆಲ್ಕಾಲಾಯ್ಡ್ಸ್  
ಬೆಳೆಗಳ ಒಂದು ಗುಂಪಿನಲ್ಲಿ ಹಾಗು/ಅಥವಾ ಹಾಲಿನಲ್ಲಿ;
(c) ಹಂದಿಗಳಲ್ಲಿ ವಿಸರ್ಜಿಸುವ ಸಾಲ್ಮೊನೆಲ್ಲ ಅಮೇಧ್ಯ ಅಪಾಯವನ್ನು ಕಡಿಮೆ ಮಾಡುತ್ತದೆ." QLIF ಅಧ್ಯಯನವು "ಜೈವಿಕ ಆಹಾರಕ್ರಮವು ಮಾನವ ಹಾಗು ಪ್ರಾಣಿಗಳ ಆರೋಗ್ಯದ ಮೇಲೆ ಬೀರುವ ಸಕಾರಾತ್ಮಕ ಆರೋಗ್ಯ ಪರಿಣಾಮಗಳ ಬಗ್ಗೆ ಸಾಕ್ಷ್ಯಗಳನ್ನು ಒದಗಿಸುವ ಮತ್ತಷ್ಟು ಹೆಚ್ಚಿನ ಹಾಗು ಅತಿ ವಿಸ್ತೃತ ಅಧ್ಯಯನಗಳ ಅಗತ್ಯವಿದೆಯೆಂಬ" ನಿರ್ಣಯದೊಂದಿಗೆ ಮುಗಿಸಿತು. ಇದಕ್ಕೆ ಪರ್ಯಾಯವಾಗಿ, UKಯ ಫುಡ್ ಸ್ಟ್ಯಾಂಡರ್ಡ್ಸ್ ಏಜೆನ್ಸಿ ಯ ಪ್ರಕಾರ, "ಗ್ರಾಹಕರು ಜೈವಿಕ ಹಣ್ಣು, ತರಕಾರಿಗಳು ಹಾಗು ಮಾಂಸವನ್ನು ಖರೀದಿಸಲು ಆಯ್ಕೆ ಮಾಡಿಕೊಳ್ಳಬಹುದು ಏಕೆಂದರೆ ಅವು ಇತರ ಆಹಾರಕ್ಕಿಂತ ಹೆಚ್ಚಿನ ಪೌಷ್ಟಿಕತೆಯನ್ನು ಹೊಂದಿದೆ ಎಂದು ಭಾವಿಸುತ್ತಾರೆ.  
 ಆದಾಗ್ಯೂ, ಪ್ರಸಕ್ತ ವೈಜ್ಞಾನಿಕ ಸಂಗತಿಗಳ ತುಲನೆಯು ಈ ಅಭಿಪ್ರಾಯಕ್ಕೆ ಬೆಂಬಲವನ್ನು ನೀಡುವುದಿಲ್ಲ."  ಕಳೆದ 2009ರ FSA ನಿಯೋಜಿತ 12-ತಿಂಗಳ ವ್ಯವಸ್ಥಿತ ಪುನರ್ಪರಿಶೀಲನೆ ಹಾಗು ಲಂಡನ್ ಸ್ಕೂಲ್ ಆಫ್ ಹೈಜೀನ್ &amp; ಟ್ರಾಪಿಕಲ್ ಮೆಡಿಸಿನ್ ನಲ್ಲಿ, 50 ವರ್ಷಗಳ ಸಾಕ್ಷ್ಯ ಸಂಗ್ರಹವನ್ನು ಆಧರಿಸಿ ನಡೆಸಿದ ಕಾರ್ಯಕ್ರಮದಲ್ಲಿ "ಜೈವಿಕ ಆಹಾರವು ಪೌಷ್ಟಿಕಾಂಶಕ್ಕೆ ಸಂಬಂಧಿಸಿದಂತೆ ಆರೋಗ್ಯಕ್ಕೆ ಪ್ರಯೋಜನಕಾರಿಯಾಗಿದೆ ಎನ್ನುವುದಕ್ಕೆ ಯಾವುದೇ ಒಂದು ಸರಿಯಾದ ಸಾಕ್ಷ್ಯಗಳಿಲ್ಲವೆಂದು" ತೀರ್ಮಾನಕ್ಕೆ ಬಂದಿತು.  ಇತರ ಅಧ್ಯಯನಗಳು ಸಹ, ಜೈವಿಕ ಆಹಾರವು ಹೆಚ್ಚಿನ ಪೌಷ್ಟಿಕಾಂಶದ ಮೌಲ್ಯಗಳನ್ನಾಗಲಿ, ಹೆಚ್ಚಿನ ಗ್ರಾಹಕ ಸುರಕ್ಷತೆಯಾಗಲಿ ಅಥವಾ ರುಚಿಯಲ್ಲಿ ಯಾವುದೇ ವಿಶಿಷ್ಟ ವ್ಯತ್ಯಾಸವನ್ನು ತರುತ್ತದೆಂಬುದರ ಬಗ್ಗೆ ಯಾವುದೇ ಸಾಕ್ಷ್ಯಗಳು ದೊರೆತಿಲ್ಲ ಎಂದು ಹೇಳುತ್ತವೆ.

ರುಚಿಗೆ ಸಂಬಂಧಿಸಿದಂತೆ, ಕಳೆದ 2001ರ ಅಧ್ಯಯನವು, ಜೈವಿಕ ಸೇಬುಗಳು ಗುರುತಿಸಲಾಗದ ಸ್ವಾದ ಪರೀಕ್ಷೆಯಲ್ಲಿ ಸಿಹಿಯಾಗಿದ್ದು ಕಂಡುಬಂತು. ಸಾಂಪ್ರದಾಯಿಕವಾಗಿ ಬೆಳೆದ ಸೇಬುಗಳಿಗಿಂತ ಜೈವಿಕವಾಗಿ ಬೆಳೆದ ಸೇಬುಗಳ ದೃಢತೆಯು ಹೆಚ್ಚೆಂದು ಬೆಲೆ ಕಟ್ಟಲಾಯಿತು.  ಆಹಾರ ಸಂರಕ್ಷಕ ಗಳ ಸೀಮಿತ ಬಳಕೆಯಿಂದಾಗಿ ಜೈವಿಕ ಆಹಾರವು ಬೇಗನೆ ಕೆಟ್ಟು ಹೋಗಬಹುದು. ಇನ್ನೊಂದು ಭಾಗದಲ್ಲಿ, ಮಳಿಗೆಗಳಲ್ಲಿ ಇಂತಹ ಆಹಾರಗಳನ್ನು ವಿಸ್ತರಿತ ಸಮಯದವರೆಗೆ ಸಂಗ್ರಹಿಸಿಟ್ಟಿರುವ ಖಾತರಿಯಿಲ್ಲ. ಆಹಾರ ಸಂರಕ್ಷಕಗಳು ರಕ್ಷಿಸುವಲ್ಲಿ ವಿಫಲವಾಗುವ ಪೌಷ್ಟಿಕಾಂಶಗಳು ಬೇಗನೆ ಕೊಳೆಯುವ ಪ್ರಮಾಣ ಇದರಲ್ಲಿ ಹೆಚ್ಚಿರುತ್ತವೆ. ಜೈವಿಕ ಆಹಾರವು ನೈಸರ್ಗಿಕ ಬೈಯೋಟಾಕ್ಸಿನ್ ನ್ನು ಹೆಚ್ಚಿನ ಪ್ರಮಾಣದಲ್ಲಿ ಹೊಂದಿರುವ ಸಾಮರ್ಥ್ಯ ಪಡೆದಿರುತ್ತವೆ, ಉದಾಹರಣೆಗೆ ಆಲೂಗೆಡ್ಡೆಯಲ್ಲಿರುವ ಸೋಲಾನಿನ್ USDAನ ಪ್ರಕಾರ, ಅಮೆರಿಕನ್ನರು, 2004ರಲ್ಲಿ ಸರಾಸರಿ, $1,347ನಷ್ಟು ಹಣವನ್ನು ದಿನಸಿಯನ್ನು ಕೊಂಡುಕೊಳ್ಳಲು ಖರ್ಚು ಮಾಡಿದರು; ಈ ರೀತಿಯಾಗಿ ಸಂಪೂರ್ಣವಾಗಿ ಜೈವಿಕ ಆಹಾರಕ್ಕೆ ಬದಲಾಯಿಸಿಕೊಂಡರೆ, ಅವರ ದಿನಸಿಗಳ ವೆಚ್ಚವು ವಾರ್ಷಿಕವಾಗಿ $538.80ರಷ್ಟು ಅಧಿಕವಾಗುತ್ತದೆ($44.90/ಮಾಸಿಕ) ಜೊತೆಗೆ ಅರ್ಧದಷ್ಟು ಜೈವಿಕ ಆಹಾರಕ್ಕೆ ಬದಲಾಯಿಸಿಕೊಂಡರೆ ಅವರ ವೆಚ್ಚವು $269.40 ($22.45/ಮಾಸಿಕ)ನಷ್ಟು ಅಧಿಕವಾಗುತ್ತದೆ.  ಸಂಸ್ಕರಣಗೊಂಡ ಜೈವಿಕ ಆಹಾರಗಳ ಜೊತೆಗೆ ಸಾಂಪ್ರದಾಯಿಕ ಆಹಾರಗಳನ್ನು ಹೋಲಿಸಿದಾಗ ಬೆಲೆಯಲ್ಲಿ ವ್ಯತ್ಯಾಸಗೊಳ್ಳುತ್ತವೆ. ಕಳೆದ 2004ರಲ್ಲಿ ಚಾಯ್ಸ್ ಮ್ಯಾಗಜಿನ್ ಆಸ್ಟ್ರೇಲಿಯದಲ್ಲಿ ನಡೆಸಿದ ಒಂದು ಅಧ್ಯಯನದ ಪ್ರಕಾರ, ಮಹಾಮಳಿಗೆಗಳಲ್ಲಿ ದೊರಕುವ ಸಂಸ್ಕರಣಗೊಂಡ ಜೈವಿಕ ಆಹಾರವು 65%ನಷ್ಟು ಅಧಿಕ ದುಬಾರಿಯಾಗಿತ್ತು, ಆದರೆ ಇದು ಸ್ಥಿರವಾಗಿರಲಿಲ್ಲವೆಂಬುದನ್ನು ಗಮನಿಸಬೇಕು.
ಬೆಲೆಗಳು ದುಬಾರಿಯಾಗಿಬಹುದು ಏಕೆಂದರೆ ಜೈವಿಕ ಉತ್ಪನ್ನಗಳು ಸಣ್ಣ ಪ್ರಮಾಣದಲ್ಲಿ ಉತ್ಪಾದನೆಗೊಳ್ಳುವುದರ ಜೊತೆಗೆ ಪ್ರತ್ಯೇಕವಾಗಿ ಗಿರಣಿಗೆ ಹಾಕುವ ಅಥವಾ ಸಂಸ್ಕರಣೆ ಮಾಡುವ ಅವಶ್ಯಕತೆಯನ್ನು ಹೊಂದಿರುತ್ತವೆ. ಇದಲ್ಲದೆ, ಸ್ಥಳೀಯ ಮಾರುಕಟ್ಟೆಗಳಲ್ಲಿ ಹೆಚ್ಚಿನ ಕೇಂದ್ರೀಕೃತ ಉತ್ಪಾದನೆಯಿಂದ ಹಡಗಿನ ವೆಚ್ಚಗಳು ಅಧಿಕವಾಗಿರುತ್ತದೆ. ಹೈನುಗಾರಿಕೆ ಹಾಗು ಮೊಟ್ಟೆಗಳಿಗೆ ಸಂಬಂಧಿಸಿದಂತೆ, ಪ್ರಾಣಿಗಳ ಅವಶ್ಯಕತೆಗಳು, ಉದಾಹರಣೆಗೆ ಪ್ರತಿ ಎಕರೆಗೆ ಪಾಲನೆ ಮಾಡಬಹುದಾದ ಪ್ರಾಣಿಗಳ ಸಂಖ್ಯೆ, ಅಥವಾ ಪ್ರಾಣಿಯ ತಳಿ ಹಾಗು ಅವುಗಳ ಮೇವು ಪರಿವರ್ತನೆ ಅನುಪಾತವು ವೆಚ್ಚದ ಮೇಲೆ ಪರಿಣಾಮವನ್ನು ಉಂಟುಮಾಡುತ್ತದೆ.

## ಸಂಬಂಧಿತ ಬೆಳವಣಿಗೆಗಳು
ಜೈವಿಕ ಕೃಷಿಯ ವಿಧಾನ ಬಯೋಡೈನಾಮಿಕ್ ಕೃಷಿ ಯು ಜೈವಿಕ ಆಹಾರ ಬೆಳವಣಿಗೆಗೆ ನಿಕಟವಾಗಿ ಸಂಬಂಧಿಸಿದೆ.

## ಆಧಾರಾಂಶಗಳು ಹಾಗು ಅಂಕಿಅಂಶಗಳು 

ವಿಶ್ವವ್ಯಾಪಿಯಾಗಿ ಒಟ್ಟಾರೆ ಆಹಾರ ಮಾರಾಟದಲ್ಲಿ ಜೈವಿಕ ಆಹಾರದ ಪಾತ್ರವು 1–2%ನಷ್ಟಿದ್ದು, ಜೈವಿಕ ಆಹಾರದ ಮಾರುಕಟ್ಟೆಯು, ಮುಂದುವರಿದ ಹಾಗು ಅಭಿವೃದ್ಧಿಶೀಲ ರಾಷ್ಟ್ರಗಳಲ್ಲಿ ಇತರ ಆಹಾರ ಉದ್ಯಮಕ್ಕಿಂತ ಶೀಘ್ರವಾಗಿ ಬೆಳವಣಿಗೆಯನ್ನು ಹೊಂದುತ್ತಿದೆ.

* 
ಕಳೆದ 2002ರಲ್ಲಿ USನಲ್ಲಿ $23 ಶತಕೋಟಿ ಯಷ್ಟಿದ್ದ ವಿಶ್ವದ ಜೈವಿಕ ಆಹಾರದ ವ್ಯಾಪಾರವು 2008ರಲ್ಲಿ  $52 ಶತಕೋಟಿಗೆ ಜಿಗಿಯಿತು.
* ವಿಶ್ವದ ಜೈವಿಕ ಮಾರುಕಟ್ಟೆಯು 1990ರ ದಶಕದ ಪ್ರಾರಂಭದಿಂದೀಚೆಗೆ ವರ್ಷಕ್ಕೆ 20%ನಷ್ಟು ಬೆಳವಣಿಗೆಯಾಗುತ್ತಿದೆ. ರಾಷ್ಟ್ರವನ್ನು ಅವಲಂಬಿಸಿ ಭವಿಷ್ಯದಲ್ಲಿ ಇದು 10%–50% ನಷ್ಟು ವಾರ್ಷಿಕವಾಗಿ ಬೆಳವಣಿಗೆಯಾಗಬಹುದೆಂದು ಅಂದಾಜಿಸಲಾಗಿದೆ.

### ಉತ್ತರ ಅಮೆರಿಕ
: **ಯುನೈಟೆಡ್ ಸ್ಟೇಟ್ಸ್** 
:* 
ಅಮೆರಿಕಾದ ಆಹಾರ ಮಾರುಕಟ್ಟೆ ಕ್ಷೇತ್ರದಲ್ಲಿ ಜೈವಿಕ ಆಹಾರವು ಅತ್ಯಂತ ಶೀಘ್ರವಾಗಿ ಬೆಳವಣಿಗೆ ಹೊಂದುತ್ತಿದೆ.
:* ಇತ್ತೀಚಿನ ಕೆಲವು ವರ್ಷಗಳಿಂದ ಜೈವಿಕ ಆಹಾರದ ವ್ಯಾಪಾರದಲ್ಲಿ ಶೇಖಡ 17 ರಿಂದ 20ರಷ್ಟು ಬೆಳವಣಿಗೆಯಾಗಿದೆ. ಈ ನಡುವೆ ಸಾಂಪ್ರದಾಯಿಕ ಆಹಾರದ ವ್ಯಾಪಾರವು ವಾರ್ಷಿಕವಾಗಿ ಕೇವಲ 2 ರಿಂದ 3ರಷ್ಟು ಶೇಕಡಾ ಪ್ರಗತಿಯನ್ನು ಕಂಡಿದೆ.

:
:* ಕಳೆದ 2003ರ ಸುಮಾರಿಗೆ ಜೈವಿಕ ಉತ್ಪನ್ನಗಳು ಸುಮಾರು 20,000 ನೈಸರ್ಗಿಕ ಆಹಾರ ಮಳಿಗೆಗಳಲ್ಲಿ ಹಾಗು 73%ನಷ್ಟು ಸಾಂಪ್ರದಾಯಿಕ ದಿನಸಿ ಪದಾರ್ಥಗಳ ಅಂಗಡಿಗಳಲ್ಲಿ ದೊರಕುತ್ತಿತ್ತು.
:* ಕಳೆದ 2005ರಲ್ಲಿ ಒಟ್ಟಾರೆ ಆಹಾರದ ವ್ಯಾಪಾರದಲ್ಲಿ ಜೈವಿಕ ಉತ್ಪನ್ನಗಳು 2.6%ರಷ್ಟಿತ್ತೆಂದು ಗಣಿಸಲಾಗಿದೆ.

:
:* ಮೂರನೇ ಎರಡು ಭಾಗದಷ್ಟು ಜೈವಿಕ ಹಾಲು ಹಾಗು ಕೆನೆ ಮತ್ತು ಅರ್ಧದಷ್ಟು ಜೈವಿಕ ಚೀಸ್ ಹಾಗು ಮೊಸರು ಸಾಂಪ್ರದಾಯಿಕ ಮಹಾ ಮಳಿಗೆಗಲ್ಲಿ ಮಾರಾಟ ಮಾಡಲಾಗುತ್ತದೆ.

: **ಕೆನಡಾ:** 
:* ಜೈವಿಕ ಆಹಾರದ ವ್ಯಾಪಾರವು 2006ರಲ್ಲಿ $1 ಶತಕೋಟಿಯನ್ನು ಮೀರಿಸಿತು. ಕೆನಡಾದಲ್ಲಿ ಆಹಾರ ವ್ಯಾಪಾರವು 0.9%ನಷ್ಟಿತ್ತೆಂದು ಗಣಿಸಲಾಗಿದೆ.
:* ಜೈವಿಕ ಆಹಾರವು ದಿನಸಿ ಅಂಗಡಿಗಳಲ್ಲಿ 2005ಕ್ಕಿಂತ 2006ರಲ್ಲಿ 28%ನಷ್ಟು ಅಧಿಕ ವ್ಯಾಪಾರವಾಗಿತ್ತು.

### ಯುರೋಪ್‌
ಯುರೋಪಿಯನ್ ಒಕ್ಕೂಟ (EU25)ಒಟ್ಟಾರೆ  3.9%ನಷ್ಟು ಬಳಕೆಯಾಗುವ ಕೃಷಿ ಭೂಮಿಯನ್ನು ಜೈವಿಕ ಆಹಾರ ಉತ್ಪಾದನೆಗೆ ಬಳಸಿಕೊಳ್ಳುತ್ತಿದೆ. ಅತ್ಯಧಿಕ ಪ್ರಮಾಣದ ಜೈವಿಕ ನೆಲವನ್ನು ಹೊಂದಿರುವ ರಾಷ್ಟ್ರಗಳೆಂದರೆ ಆಸ್ಟ್ರಿಯಾ(11%) ಹಾಗು ಇಟಲಿ(8.4), ನಂತರದ ಸ್ಥಾನವನ್ನು ಜೆಕ್ ರಿಪಬ್ಲಿಕ್ ಹಾಗು ಗ್ರೀಸ್ (ಎರಡೂ 7.2%) ರಾಷ್ಟ್ರಗಳು ಆಕ್ರಮಿಸಿಕೊಂಡಿವೆ.   ಈ ಕೃಷಿಗಾಗಿ ಅತ್ಯಂತ ಕಡಿಮೆ ಭೂಮಿಯ ಅಂಕಿಅಂಶಗಳನ್ನು ಮಾಲ್ಟ (0.1%), ಪೋಲಂಡ್ (0.6%) ಹಾಗು ಐರ್ಲ್ಯಾಂಡ್(0.8%)ದೇಶಗಳು ಹೊಂದಿವೆ

: **ಆಸ್ಟ್ರಿಯಾ** 
:* 
ಕಳೆದ 2007ರಲ್ಲಿ, 11.6%ರಷ್ಟು ರೈತರ ಎಲ್ಲ ಉತ್ಪಾದನೆಯು ಜೈವಿಕವಾಗಿದ್ದವು. ಸರಕಾರವು 2010ರ ಹೊತ್ತಿಗೆ ಜೈವಿಕ ಉತ್ಪಾದನೆಯನ್ನು 20%ನಷ್ಟು ಹೆಚ್ಚಿಸುವ ಸಲುವಾಗಿ ಪ್ರೋತ್ಸಾಹ ಧನವನ್ನು ನಿಗದಿಪಡಿಸಿದೆ.

:
:* ಕಳೆದ 2006ರಲ್ಲಿ, ಆಸ್ಟ್ರಿಯಾದ ಮಹಾ ಮಳಿಗೆಗಳಲ್ಲಿ(ಡಿಸ್ಕೌಂಟ್ ಅಂಗಡಿಗಳು ಸೇರಿದಂತೆ) ಮಾರಾಟವಾದ 4.9%ನಷ್ಟು ಎಲ್ಲ ಆಹಾರ ಉತ್ಪನ್ನಗಳು ಜೈವಿಕವಾಗಿದ್ದವು. ಅದೇ ವರ್ಷ 8000 ವಿವಿಧ ಜೈವಿಕ ಉತ್ಪನ್ನಗಳು ದೊರೆತವು.

: **ಇಟಲಿ:** 
:* ಕಳೆದ 2005ರಿಂದ ಎಲ್ಲ ಶಾಲೆಗಳಲ್ಲಿ ಮಧ್ಯಾಹ್ನದ ಊಟವು ಜೈವಿಕವಾಗಿರಬೇಕೆಂಬ ಕಾನೂನನ್ನು  ರೂಪಿಸಲಾಗಿದೆ.

: **ಪೋಲೆಂಡ್‌** 
:* ಕಳೆದ 2005ರಲ್ಲಿ, 168,000 ಹೆಕ್ಟೇರ್ ಭೂಮಿಯು ಜೈವಿಕ ನಿರ್ವಹಣೆಯಲ್ಲಿತ್ತು. ಶೇಖಡಾ 7ರಷ್ಟು ಪೋಲಿಷ್ ಗ್ರಾಹಕರು EU-ಇಕೊ-ನಿಬಂಧನೆಯಂತೆ ಉತ್ಪಾದಿಸಲ್ಪಟ್ಟ ಆಹಾರವನ್ನು ಖರೀದಿಸಿದ್ದಾರೆ. ಜೈವಿಕ ಮಾರುಕಟ್ಟೆಯ ಮೌಲ್ಯವು 50 ದಶಲಕ್ಷ ಯುರೋಸ್ ಎಂದು ಅಂದಾಜಿಸಲಾಗಿದೆ (2006).

: **UK** 
:* ಕಳೆದ 1993/94ರಲ್ಲಿ ಕೇವಲ £100 ದಶಲಕ್ಷವಿದ್ದ ಜೈವಿಕ ಆಹಾರದ ವ್ಯಾಪಾರವು 2004ರಲ್ಲಿ £1.21 ದಶಲಕ್ಷಕ್ಕೆ ಏರಿಕೆಯಾಯಿತು (2003ರಲ್ಲಿ 11%ನಷ್ಟು ಅಧಿಕವಾಗಿತ್ತು).

### ಕೆರಿಬಿಯನ್
: **ಕ್ಯೂಬಾ** 
:* ಕಳೆದ 1990ರಲ್ಲಿ ಸೋವಿಯತ್ ಒಕ್ಕೂಟದ ಪತನದ ನಂತರ, ಪೂರ್ವ ಬಣದ ರಾಷ್ಟ್ರಗಳಿಂದ ಈ ಮುಂಚೆ ಖರೀದಿಸುತ್ತಿದ್ದ ಕೃಷಿ ಉತ್ಪನ್ನಗಳು ಕ್ಯೂಬಾಕ್ಕೆ ದೊರಕದಾಯಿತು, ಜೊತೆಗೆ ಹಲವು ಕ್ಯೂಬನ್ ಕೃಷಿಜಮೀನುಗಳನ್ನು ಅವಶ್ಯಕತೆಗನುಗುಣವಾಗಿ ಜೈವಿಕ ವಿಧಾನಕ್ಕೆ ಮಾರ್ಪಾಡು ಮಾಡಲಾಯಿತು.  ಪರಿಣಾಮವಾಗಿ, ಕ್ಯೂಬಾದಲ್ಲಿ ಜೈವಿಕ ಕೃಷಿಯು ಮುಖ್ಯವಾಹಿನಿಯಲ್ಲಿ ಬಳಕೆಗೆ ಬಂದಿತು, ಈ ನಡುವೆ ಇತರ ರಾಷ್ಟ್ರಗಳಲ್ಲಿ ಈ ಪದ್ದತಿಯು ಒಂದು ಪರ್ಯಾಯ ಬಳಕೆಯಾಗಿ ಉಳಿಯಿತು.  ಆದಾಗ್ಯೂ, ಕ್ಯೂಬಾದಲ್ಲಿ ಜೈವಿಕವೆಂದು ಕರೆಯಲ್ಪಡುವ ಕೆಲವು ಉತ್ಪನ್ನಗಳು ಇತರ ರಾಷ್ಟ್ರಗಳಲ್ಲಿ ಪ್ರಮಾಣೀಕರಣದ ಅಗತ್ಯಗಳನ್ನು ಪೂರೈಸಲಿಲ್ಲ. (ಉದಾಹರಣೆಗೆ, ಬೆಳೆಗಳನ್ನು ಕುಲಾಂತರಿ ತಳಿಗೆ ಮಾರ್ಪಡಿಸಿರಬಹುದು), ಕ್ಯೂಬಾ, EU ಮಾರುಕಟ್ಟೆಗಳಲ್ಲಿ EU ಜೈವಿಕ ಮಾನದಂಡಗಳಿಗೆ ಒಳಪಡುವ ಜೈವಿಕ ಸಿಟ್ರಸ್‌ನ್ನು ಹಾಗು ಸಿಟ್ರಸ್ ರಸವನ್ನು ರಫ್ತು ಮಾಡುತ್ತದೆ.  ಜೈವಿಕ ವಿಧಾನಕ್ಕೆ ಕ್ಯೂಬಾದ ಈ ಬಲವಂತದ ಮಾರ್ಪಾಡು, ಅದಕ್ಕೆ ಜೈವಿಕ ಉತ್ಪನ್ನಗಳ ವಿಶ್ವವ್ಯಾಪಕ ಸರಬರಾಜುದಾರನ ಸ್ಥಾನವನ್ನು ನೀಡುತ್ತದೆ.

### ಜೈವಿಕ ಒಲಿಂಪಿಯಾಡ್
: **

ಜೈವಿಕ ಒಲಿಂಪಿಯಾಡ್ 2007ರಲ್ಲಿ ಹನ್ನೆರೆಡು ಸೂತ್ರಗಳನ್ನು ಆಧರಿಸಿ, ಜೈವಿಕತೆಯಲ್ಲಿ ಮುಂದುವರೆದ ರಾಷ್ಟ್ರಗಳಿಗೆ,  ಸ್ವರ್ಣ, ರಜತ ಹಾಗು ಕಂಚಿನ ಪದಕಗಳನ್ನು ನೀಡಲಾಯಿತು.**. ಸ್ವರ್ಣ ಪದಕ ವಿಜೇತರು:
:* 11.8 ದಶಲಕ್ಷ ಜೈವಿಕ ಹೆಕ್ಟೇರ್‌ಗಳನ್ನು ಹೊಂದಿದ ಆಸ್ಟ್ರೇಲಿಯ. 
:* 83,174 ಜೈವಿಕ ಕೃಷಿಭೂಮಿಗಳನ್ನು ಹೊಂದಿರುವ ಮೆಕ್ಸಿಕೋ.
:* 15.9 ದಶಲಕ್ಷ ಪ್ರಮಾಣೀಕೃತ ಮುಂಚೆ ಕೃಷಿ ಮಾಡಿಲ್ಲದ ಜೈವಿಕ ಹೆಕ್ಟೇರ್ ಗಳನ್ನು ಹೊಂದಿರುವ ರೊಮೇನಿಯ.
:* 135 ಸಾವಿರ ಟನ್ನುಗಳಷ್ಟು ಮುಂಚೆ ಕೃಷಿ ಮಾಡಿಲ್ಲದ ಜೈವಿಕ ಬೆಳೆಯನ್ನು ಉತ್ಪಾದಿಸಿರುವ ಚೀನಾ. 
:* 1805 ಜೈವಿಕ ಸಂಶೋಧನಾ ಪ್ರಕಟಣೆಗಳನ್ನು ವರದಿ ಮಾಡಿರುವ ಡೆನ್ಮಾರ್ಕ್.
:* IFOAMನ 69 ಸದಸ್ಯರನ್ನು ಹೊಂದಿರುವ ಜರ್ಮನಿ.
:* 1,998,705ರಷ್ಟು ಅಧಿಕ ಜೈವಿಕ ಹೆಕ್ಟೇರ್‌ಗಳನ್ನು ಹೊಂದಿರುವ ಚೀನಾ. 
:* 27.9%ರಷ್ಟು ಕೃಷಿ ಭೂಮಿಯು ಜೈವಿಕವೆಂದು ಪ್ರಮಾಣೀಕರಣಗೊಂಡಿರುವ ಲೀಕ್‌ಟೆನ್‌ಸ್ಟೈನ್.
:* ತನ್ನ ಜೈವಿಕ ಹೆಕ್ಟೇರ್‌ಗಳಲ್ಲಿ ವಾರ್ಷಿಕವಾಗಿ 8488%ನಷ್ಟು ಹೆಚ್ಚಿಸಿಕೊಂಡಿರುವಮಾಲಿ.
:* ಕೃಷಿ ಭೂಮಿಯನ್ನು ತನ್ನ ಜೈವಿಕತೆಯೊಂದಿಗೆ ವಾರ್ಷಿಕವಾಗಿ 3.01%ನಷ್ಟು ಹೆಚ್ಚು ಹಂಚಿಕೊಂಡಿರುವ ಲಾಟ್ವಿಯ.
:* ಅದರ ಒಟ್ಟಾರೆ ಕೃಷಿಯಲ್ಲಿ, ಜೈವಿಕತೆಯನ್ನು 4-ವರ್ಷಗಳಲ್ಲಿ 10.9%ನಷ್ಟು ಹೆಚ್ಚಿಸಿಕೊಂಡಿರುವ ಲೀಕ್‌ಟೆನ್‌ಸ್ಟೈನ್.   
:* ಜೈವಿಕ ಉತ್ಪನ್ನಗಳ ಮೇಲೆ ವಾರ್ಷಿಕವಾಗಿ ತಲಾ ಒಬ್ಬರಿಗೆ 103 ಯುರೋಗಳನ್ನು ಹೂಡಿಕೆ ಮಾಡುವ ಸ್ವಿಟ್ಜರ್ಲ್ಯಾಂಡ್.

## ಇವನ್ನೂ ಗಮನಿಸಿ

* ಆಸ್ಟ್ರೇಲಿಯನ್ ಆರ್ಗ್ಯಾನಿಕ್ ಫಾರ್ಮಿಂಗ್ ಅಂಡ್ ಗಾರ್ಡನಿಂಗ್ ಸೊಸೈಟಿ
* ಚೀನಾ ಗ್ರೀನ್ ಫುಡ್ ಡೆವಲಪ್ಮೆಂಟ್ ಸೆಂಟರ್
* ಸಮುದಾಯ-ಬೆಂಬಲಿತ ಕೃಷಿ
* ಇಕೊಲೇಬಲ್
* ಕುಲಾಂತರಿ ತಳಿ ಆಹಾರ
* ಕೊಷರ್ ಆಹಾರಗಳು
* ಸ್ವಾಭಾವಿಕ ಆಹಾರಗಳು
* ಜೈವಿಕ ಉಡುಪು
* ಜೈವಿಕ ಕೃಷಿ
* ಜೈವಿಕ ಕೃಷಿ ಡೈಜೆಸ್ಟ್
* ಅಪಾಯ ನಿರ್ವಹಣೆ ಏಜೆನ್ಸಿ
* ನಿರ್ದಿಷ್ಟ-ಅವಧಿಯ ಆಹಾರ
* ಸುಸ್ಥಿರ ಕೃಷಿ
* ಸುಸ್ಥಿರ ಆಹಾರ ವ್ಯವಸ್ಥೆ
* ಸುಸ್ಥಿರ ಬದುಕು
*

ದಿ ಫ್ಯೂಚರ್ ಆಫ್ ಫುಡ್ (ಕುಲಾಂತರಿ ತಳಿ ಆಹಾರದ ಜೊತೆಗೆ ಜೈವಿಕ ಆಹಾರದ ಬಗ್ಗೆ ಒಂದು ಭಾಗವನ್ನು ಒಳಗೊಂಡ ಒಂದು ಸಾಕ್ಷ್ಯಚಿತ್ರ)
* ಸಂಪೂರ್ಣ ಆಹಾರಗಳು

## ಆಕರಗಳು
## ಹೆಚ್ಚಿನ ಮಾಹಿತಿಗಾಗಿ

ಜೈವಿಕತೆಯ ಮೇಲೆ 

* 
* 
* 
* 
* 
* 
* 
* 
* 

ಸಾಂಪ್ರದಾಯಿಕತೆ ವಿರುದ್ಧ ಜೈವಿಕ ಕೃಷಿ 

* 
* 
* 
* 
* 
* 

ಕ್ರಿಮಿನಾಶಕಗಳು ಹಾಗು ಆಹಾರ  

* 
ಎಕ್ಸ್ಟೆನ್ಸಿವ್ ಪ್ರೆಸ್ ರಿಲೀಸ್ ಆನ್ ಪೆಸ್ಟಿಸೈಡ್ಸ್  ಒಂಟಾರಿಯೋ ಕಾಲೇಜ್ ಆಫ್ ಫ್ಯಾಮಿಲಿ ಫಿಸಿಶಿಯನ್ಸ್‌ರಿಂದ
* ಪೆಸ್ಟಿಸೈಡ್ ಅಂಡ್ ಫುಡ್ (pdf) Nutrition.govನಿಂದ ಕಿರುಹೊತ್ತಿಗೆ 
* ಪೆಸ್ಟಿಸೈಡ್ ರೆಸಿಡ್ಯೂ ಲಿಮಿಟ್ಸ್ ಆನ್ ಫುಡ್ ಎನ್‌ವೈರ್‌ಮೆಂಟಲ್ ಪ್ರೊಟೆಕ್ಷನ್ ಏಜೆನ್ಸಿ ಯಿಂದ    
* ಪೆಸ್ಟಿಸೈಡ್ಸ್ ಇನ್ ಫುಡ್   ನಾರ್ತ್ಈಸ್ಟ್ ಆರ್ಗ್ಯಾನಿಕ್ ಫಾರ್ಮಿಂಗ್ ಅಸೋಸಿಯೇಶನ್ ನಿಂದ 
* ಟೆಸ್ಟಿಮನಿ ಟು ದಿ FDA ಆನ್ ರ‌್ಯಾಂಕಿಂಗ್ ಪಾಸಿಬಲ್ ಟಾಕ್ಸಿಕ್ ಹಜಾರ್ಡ್ಸ್ ಆಫ್ ಡಯೆಟರಿ ಸಪ್ಲಿಮೆಂಟ್ಸ್ ಕಂಪೇರ್ಡ್ ಟು ಅದರ್ ನ್ಯಾಚುರಲ್ ಅಂಡ್ ಸಿಂಥೆಟಿಕ್ ಸಬ್ಸ್ಟೆನ್ಸಸ್  ಕಾರ್ಸಿಯೋಜೆನಿಕ್ ಪೊಟೆನ್ಸಿ ಪ್ರಾಜೆಕ್ಟ್
* 
ಪ್ಯಾರಸೆಲ್ಸುಸ್ ಟು ಪ್ಯಾರಸೈನ್ಸ್ - ದಿ ಎನ್‌ವೈರಾನ್ಮೆಂಟಲ್ ಕ್ಯಾನ್ಸರ್ ಡಿಸ್ಟ್ರಾಕ್ಷನ್  Drs. ಬ್ರೂಸ್ ಅಮೆಸ್ ಹಾಗು ಲೋಯಿಸ್ ಸ್ವಿಸ್ಕಿ ಯಿಂದ- ಗೋಲ್ಡ್, ದಿ ಇನ್ವೈರನ್ಮೆಂಟಲ್ ಕ್ಯಾನ್ಸರ್ ಡಿಸ್ಟ್ರಾಕ್ಷನ್, ಸ್ವಾಭಾವಿಕದ ವಿರುದ್ಧ ಸಂಶ್ಲೇಷಕ ರಾಸಾಯನಿಕಗಳು 
* ACSH ಹಾಲಿಡೇ ಡಿನ್ನರ್  ಮೆನು . ಅಮೆರಿಕನ್ ಕೌನ್ಸಿಲ್ ಆನ್ ಸೈನ್ಸ್ ಅಂಡ್ ಹೆಲ್ತ್, ಆಹಾರದಲ್ಲಿರುವ ಜೀವಾಣು ವಿಷದ ಬಗ್ಗೆ.

## ಬಾಹ್ಯ ಕೊಂಡಿಗಳು
* ಪೆಸ್ಟಿಸೈಡ್ ಆಕ್ಷನ್ ನೆಟ್ವರ್ಕ್ ವಿಷಪೂರಿತ ಕ್ರಿಮಿನಾಶಕಗಳಿಂದ ಉಂಟಾಗುವ ಹಾನಿಯನ್ನು ತಡೆಗಟ್ಟುವ ಪ್ರಯತ್ನ, ಅವುಗಳಿಗೆ ನಮ್ಮನ್ನು ನಾವು ಒಡ್ಡಿಕೊಂಡಿರುವ ಬಗ್ಗೆ, ನಾವು ವಾಸಿಸುವ ಹಾಗು ಕೆಲಸ ಮಾಡುವ ಪರಿಸರದಲ್ಲಿ ಅವುಗಳ ಉಪಸ್ಥಿತಿ. 
* ಸಸ್ಟೈನಬಲ್ ಟೇಬಲ್ ಸುಸ್ಥಿರ ಆಹಾರ ವಿಷಯಗಳ ಬಗ್ಗೆ ಶೈಕ್ಷಣಿಕ ಸಂಪನ್ಮೂಲ

* ಆರ್ಗ್ಯಾನಿಕ ಕನ್ಸ್ಯೂಮರ್ಸ್ ಅಸೋಸಿಯೇಶನ್ ಪ್ರಮುಖ  US-ಆಧಾರಿತ ಲಾಭಾಪೇಕ್ಷೆಯಿಲ್ಲದ ಜೈವಿಕ ಆಹಾರದ ಬಗ್ಗೆ ಗ್ರಾಹಕರ ಆಸಕ್ತಿಗೆ ಉತ್ತೇಜನ ನೀಡುವ ಸಂಸ್ಥೆ. 
* ಆರ್ಗ್ಯಾನಿಕ್ ಫೆಡರೇಶನ್ ಆಫ್ ಉಕ್ರೈನ್  ಉಕ್ರೇನಿಯನ್ ಆಶ್ರಯದ ಜೈವಿಕತೆಯ ಬಗ್ಗೆ ಉತ್ತೇಜನ ನೀಡುವ ಲಾಭಾಪೇಕ್ಷೆಯಿಲ್ಲದ ಸಂಸ್ಥೆ  
* USDA ನ್ಯಾಷನಲ್ ಆರ್ಗ್ಯಾನಿಕ್ ಪ್ರೊಗ್ರಾಮ್  ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಜೈವಿಕ ಆಹಾರದ ಉತ್ಪಾದನೆ & ಲೇಬಲಿಂಗ್ ಸ್ಟ್ಯಾಂಡರ್ಡ್ ಗಳನ್ನು ನೋಡಿಕೊಳ್ಳುವ ಜವಾಬ್ದಾರಿಯನ್ನು ವಹಿಸಿಕೊಂಡಿದೆ  
*

ದಿ ಬ್ರಿಟಿಶ್ ಲೈಬ್ರರಿ - ಆರ್ಗ್ಯಾನಿಕ್ ಫುಡ್ ಇಂಡಸ್ಟ್ರಿ ಗೈಡ್   UK ಮಾಹಿತಿಯ ಮೂಲಗಳು
* ಮಿನಿಮೈಸಿಂಗ್ ದಿ ಇಂಪ್ಯಾಕ್ಟ್?  ದಿ ಮೀನಿಂಗ್ಸ್ ಆಫ್ ಆರ್ಗ್ಯಾನಿಕ್ ಫುಡ್.  ಜೈವಿಕ ಆಹಾರದ ಅರ್ಥಗಳಿಗೆ ನಡೆಸಲಾದ ಶೈಕ್ಷಣಿಕ ಸಂಶೋಧನೆ.
* ಅಡ್ವಾಂಟೆಜಸ್ ಆಫ್ ಆರ್ಗ್ಯಾನಿಕ್ ಫುಡ್   ಜೈವಿಕ ಆಹಾರವು ಏಕೆ ಒಂದು ಉತ್ತಮ ಆಯ್ಕೆ ಎಂಬುದರ ಬಗ್ಗೆ ಅರಿವು

ವರ್ಗ:ಜೈವಿಕ ಆಹಾರ
ವರ್ಗ:ಸುಸ್ಥಿರಯೋಗ್ಯ ಆಹಾರ ವ್ಯವಸ್ಥೆ
ವರ್ಗ:ಜೈವಿಕ ತಂತ್ರಜ್ಞಾನ
ವರ್ಗ:ಆಹಾರ ವಿಜ್ಞಾನ